ره‌خنه‌ی پڕاكتیكی یان قسه‌ی گشتی؟ – Knwe.org\nسەرەکی » ئەدەب - سێبەر و سایە » ره‌خنه‌ی پڕاكتیكی یان قسه‌ی گشتی؟\nوه‌ڵامێك بۆ نه‌جات نوری\nله سه‌رده‌می پاره زۆرییه‌كه‌دا كه پاره ته‌خشان و په‌خشان ده‌كرا، گه‌لێك وتاری له‌م شێوه‌یه له‌باره‌ی گه‌نده‌ڵییه‌وه ده‌نووسران كه قسه‌ی گشتی بوون و هیچ گه‌نده‌ڵێكیان تۆمه‌تبار نه‌ده‌كرد بۆ نموونه: گه‌نده‌ڵی ئه‌م وڵاته‌ی وێران كردووه. یان گه‌نده‌ڵی ده‌ستی ناوه‌ته بینه‌قاقای خه‌ڵك. جا ئه‌م جۆره نووسینانه زۆرجار له لایه‌ن گه‌نده‌ڵه‌كانه‌وه ده‌نووسران، بۆ مه‌به‌ستی خۆ ده‌ربازكردن و ئه‌ستۆپاكی. هاوكات هه‌ڕه‌شه‌یه‌كیش بوو بۆ ئه‌وه‌ی كه‌س نه‌وێری ره‌خنه‌یان لی بگری. بۆیه ئه‌و هه‌موو وتار و نووسینه‌ی به ناوی گه‌نده‌ڵی و چاره‌سه‌ركردنی گه‌نده‌ڵییه‌وه نووسران هیچ سوودێكیان به كۆمه‌ڵی كورده‌واری نه‌گه‌یاند.\nجێگای داخه ئه‌م جۆره نووسینانه بۆ دنیای رۆشنبیریی بپه‌ڕێته‌وه، به‌داخه‌وه ساڵانێكه له نائاماده‌یی ره‌خنه‌ی ئه‌ده‌بیدا هه‌ندێك بابه‌ت ده‌نووسرێن هیچ خزمه‌تێك به دنیای ئه‌ده‌بی كوردی ناكه‌ن، بابه‌ته‌كان زۆرتر گشتین. بۆ نموونه ده‌نووسری ئه‌ده‌بی كوردی له قه‌یراندایه، حاڵی شیعر زۆر خراپه. رۆمان بووه به گاڵته‌ی منداڵان… ئه‌م جۆره نووسینانه‌ش خزمه‌ت به ئه‌ده‌بی كوردی ناكه‌ن، چونكه ره‌خنه‌ی ئه‌ده‌بی ئه‌وه‌نییه، ره‌خنه‌ی ئه‌ده‌بی شتێكی دیكه‌یه له ده‌ره‌وه‌ی باش و خراپ. له ده‌ره‌وه‌ی ستایش و پێیاهه‌ڵدان و شكاندنه‌وه. ره‌خنه ده‌بی له چوارچێوه‌ی میتۆدی ئه‌ده‌بی و رێبازه ئه‌ده‌بییه‌كاندا بنووسری. ئه‌مه‌ش ئیشی ئه‌و ره‌خنه‌گرانه‌یه كه ساڵه‌هایه سه‌رقاڵی لێكۆڵینه‌وه‌ن له بواری ره‌خنه‌دا، ده‌بی ئه‌وان بێن به‌رهه‌می نووسه‌رێك بهێنن و شیكاری بكه‌ن و به گوێره‌ی میتۆدی ئه‌ده‌بی هه‌ڵیسه‌نگێنن، نه‌ك وه‌كو نه‌جات نوری له وتاره‌كه‌یدا كه له ژێر ناوی « له‌پێناوی ئه‌ده‌بێكی باشتردا» له ئه‌ده‌ب و هونه‌ری كوردستانی نوێ ژماره () رۆژی () بڵاوبۆته‌وه، هه‌ر سه‌ره‌تای وتاره‌كه‌ی به‌قسه‌ی نیچه و ئیمام جه‌عفه‌ری سادق ده‌ستی پێكردووه كه ده‌بوو نووسه‌ر به قسه‌ی تۆدۆرۆڤ و عه‌بدوڵڵا غوزامی و رۆڵان بارت، یان له ژێر رۆشنایی ئامۆژگاری نووسه‌ره داهێنه‌ره‌كانی جیهاندا ده‌ستیپیبكردایه. ئیمام جه‌عفه‌ری به‌سته‌زمان چوزانی رۆمان و چیرۆك چییه.\nهه‌رچی نووسینه‌كه‌شه سه‌رله‌به‌ری قسه‌ی ئاسایی و رووكه‌شە كه به‌ڕای من زیاده‌ن و هیچ خزمه‌تێك به رۆماننووس و چیرۆكنووسه‌كان ناكه‌ن. من دووجار ئه‌م وتاره‌م خوێنده‌وه رسته‌یه‌كی میتۆدیم نه‌بینی پێمان بڵێ كام رۆمانه خراپه و بۆچی خراپه. كام رۆمانه باشه و بۆچی باشه. ئه‌م قسانه گشتین، بۆیه من گومانم هه‌یه كاك نه‌جات شاره‌زایی له میتۆد و رێسای رۆمان و چیرۆك هه‌بی، چونكه ئه‌گه‌ر شاره‌زایی هه‌بوایه و لێی بزانیبایه به‌م شێوه‌یه قسه‌ی نه‌ده‌كرد و ده‌هات رۆمانێك له‌و رۆمانه خراپانه‌ی هه‌ڵده‌بژارد و شیكاری بۆ ده‌كرد و كه‌موكوڕییه‌كانی نیشانده‌دا.\nده‌بوو پێش هه‌موو شتێك پێناسه‌ی رۆمانی باش و خراپی بۆ بكردینایه و ئینجا له ژێر رۆشنایی ئه‌و پێناسه‌یه‌دا به شێوه‌یه‌كی پڕاكتیكی بۆی بسه‌لماندینایه كام رۆمانانه باشن و كامانه خراپن به‌بێ گوێدانه هه‌ڵوێستی نووسه‌ره‌كانیان. چه‌ند نموونه‌یه‌ك له خراپه‌كانی تووڕ بدایه‌ته ده‌ره‌وه‌ی رۆمانی كوردی، چونكه به‌و شێوه‌یه نه‌بێت قسه‌كانی له هه‌وادا ده‌مێننه‌وه و كه‌س گوێیان لی ناگرێت و نیشانه‌ی پرسیار له‌سه‌ر خۆی دروست ده‌كات كه توانای ئه‌و هه‌ڵسه‌نگاندنه پڕاكتیكییه‌ی نییه.\nئه‌گه‌ر قسه‌كردن له‌سه‌ر گه‌نده‌ڵی به‌بی به‌ڵگه نووسه‌ر رووبه‌ڕووی دادگا بكاته‌وه خۆ قسه‌كردن له‌سه‌ر رۆمان نووسه‌ر رووبه‌ڕووی هیچ مه‌ترسییه‌ك ناكاته‌وه، كه‌واته قسه‌ی گشتی له‌سه‌ر رۆمان چ هونه‌رێكی تێدایه خۆ هه‌موو كه‌سی ئه‌گه‌ر كۆڵكه‌نووسه‌ریش بێت قسه‌ی گشتی ده‌زانێ.\nهه‌ر كه‌سیك ئه‌گه‌ر خوێنده‌وارییه‌كی چاكیشی نه‌بی ده‌توانی به‌رهه‌می خه‌ڵكی ره‌فز بكات و هیچی تێناچێت، به‌ڵام كاتێك به‌بی به‌ڵگه ره‌فزی بكات و قسه‌یه‌كی جیدی نه‌بێ ته‌نیا یه‌ك شت ده‌سه‌لمێنی ئه‌ویش ئه‌وه‌یه لێی نازانی. ئه‌گه‌ر به‌رهه‌می كه‌سێكیش ستایش بكرێت ده‌بی به‌ڵگه‌ی په‌سه‌ندكردنی هه‌بێت، ده‌نا له چوارچێوه‌ی ده‌ستخۆشی ده‌رناچی و نه‌خوێنده‌واره‌كانیش ده‌توانن ده‌ستخۆشی بكه‌ن، كه به‌رده‌وام ده‌یكه‌ن.\nله‌به‌ر ئه‌وه ئه‌م جۆره قسانه‌ی وه‌كو وتاره‌كه‌ی نه‌جات نوری ناچنه چوارچێوه‌ی ره‌خنه‌ی ئه‌ده‌بییه‌وه و نووسینه‌كه‌ی نووسینێك نییه سوودی هه‌بی بۆ ئه‌ده‌بی كوردی. به‌داخه‌وه ئه‌م ساڵانه‌ی دوایی گه‌لێك به‌رهه‌م نووسراون و به‌بی ده‌نگی تێپه‌ڕیون. كه ده‌بوو ره‌خنه‌ی ئه‌ده‌بی قسه‌ی هه‌بی له‌سه‌ر ئه‌م به‌رهه‌مانه. قسه‌یه‌ك له ده‌ره‌وه‌ی مه‌دح و زه‌م. ئه‌وه ره‌خنه نییه ئێمه بێین بڵێین وڵاته‌كه پڕ بووه له رۆماننووس. جا با پڕبێت له رۆماننووس، بۆ خراپه؟ خۆ رۆماننووس تیی ئێن تی پێ نییه. یان بڵێین به فه‌رده چیرۆكی خراپ بڵاوده‌بێته‌وه و به دوو دێڕیش خراپی چیرۆكێك ده‌سنیشان نه‌كه‌ین، ئه‌م جۆره نووسینانه به ئه‌ندازه‌ی ئه‌وه سوودیان نییه ره‌خنه‌گرێك كه‌موكوڕی چیرۆكێك ده‌ستنیشان بكات، كه نه‌ك نووسه‌ری چیرۆكه‌كه بگره ده‌یان چیرۆكنووسی دیكه‌ش سوودی لێ ده‌بینێ.\nره‌خنه‌ی ئه‌ده‌بی ئه‌وه‌یه كه ره‌خنه‌گرێكی شاره‌زا بێت رۆمانێك به ده‌قیقی هه‌ڵبژێرێ و دوور له مه‌سه‌له‌ی سۆزداری شیكاری بۆ بكات. ئه‌م رۆمانه ئه‌گه‌ر جوانه بۆچی جوانه، ئه‌گه‌ر خراپه و ناچێته چوارچێوه‌ی رۆمانه‌وه بۆچی خراپه. ده‌بێ ره‌گه‌زه‌كانی رۆمانی تێدا بدۆزرێته‌وه» رووداو، گێڕانه‌وه، پلۆت، كاره‌كته‌ر و ره‌هه‌نده‌كانی كاره‌كته‌ر، ره‌هه‌ندی ده‌روونی و فیزیكی و كۆمه‌ڵایه‌تی…» كه‌شف بكرێت، نه‌ك به مه‌سه‌له‌ی سۆزداری قسه له‌سه‌ر ئه‌وه بكرێت ئه‌م رۆمانه جوانه یان ناشیرینه. جاری واهه‌یه بابه‌تێك به ناوی رۆمانه‌وه بڵاوده‌بێته‌وه به‌لای خوێنه‌ره‌وه جوانه، زمانه‌كه‌ی جوانه، گێڕانه‌وه‌كه‌ی جوانه.. به‌ڵام رۆمان نییه، رۆمانیش هه‌یه رێسای رۆمان سه‌د ده‌ر سه‌د ته‌واوه، به‌ڵام رۆمانه‌كه سه‌رنجڕاكێش نییه، یان سه‌ختگیره و خوێنه‌ر ده‌ره‌قه‌تی نایه‌ت.\nله‌به‌رئه‌وه به‌ڕای من ئه‌و وتاره‌ی نه‌جات نوری خزمه‌ت به ره‌خنه‌ی ئه‌ده‌بی ناكات، چونكه ئه‌و به‌گشتی قسه ده‌كات و نایه‌ت بابه‌تێك یان رۆمانێك یان یه‌ك چیرۆك هه‌ڵبژێرێت و قسه‌ی له‌سه‌ر بكات و شیكاری بۆ بكات. كه كه‌موكوڕییه‌كانی چین؟ ئه‌مه‌ش پێم وایه هێنده‌ی كاری ره‌خنه‌گره كاری كاك نه‌جات نییه كه هیوام وایه بێنه مه‌یدان و قسه‌ی خۆیان هه‌بێ له‌سه‌ر ئه‌و به‌رهه‌مانه‌ی ده‌نووسرێن، چونكه نه‌بوونی ره‌خنه دواجار گوناهی ره‌خنه‌گره‌كانه، له‌به‌ر ئه‌وه‌ی رۆمان هه‌یه، چیرۆك هه‌یه، ساڵانێكه چیرۆك و رۆمانی زۆر ده‌نووسرێ و بڵاوده‌كرێته‌وه و به‌بێ ده‌نگی ده‌ڕوات و ره‌خنه‌گره‌كان ناڵێم هه‌ر قسه‌یان نییه، به‌ڵام بواری ره‌خنه كزه و كه‌مترین قسه له‌سه‌ر ئه‌و به‌رهه‌مانه ده‌كرێ. ره‌خنه‌گر نابێت گوێ بدات به‌وه‌ی خاوه‌نی رۆمانه‌كه عاجز ده‌بێ یان رقی لێ هه‌ڵده‌گرێ، چونكه هه‌ر به‌رهه‌می كه بڵاوده‌بێته‌وه په‌یوه‌ندی به نووسه‌ره‌كه‌وه نامێنی و به‌رهه‌مێكی ئه‌ده‌بییه و هه‌ركه‌س ده‌یخوێنێته‌وه مافی ئه‌وه‌ی هه‌یه قسه‌ی له‌سه‌ر بكات. به‌تایبه‌تی ره‌خنه‌گره‌كان. به‌ڵام قسه‌ی ئاسایی نا، به‌ڵكه ره‌خنه و شیكاری و ده‌ستنیشانكردنی كه‌موكوڕییه‌كان، یان نیشاندانی جوانییه‌كانی ئه‌و ده‌قه، نه‌ك قسه گه‌لێك كه زۆرجار ده‌چنه چوارچێوه‌ی مه‌دح و ستایشكردنن به ده‌ستیاو.\nقسه‌ی كۆتاییشم ئه‌وه‌یه ره‌خنه‌گری جدی بێنه پێشێ و به پێوه‌ری ئه‌ده‌بی و ره‌خنه‌ی ئه‌ده‌بی هه‌موو ئه‌و به‌رهه‌مانه‌ی ئه‌م ساڵانه‌ی دوایی شیبكه‌نه‌وه به به‌رهه‌مه‌كانی به‌نده و نه‌جات نوری و هه‌موو ئه‌و رۆمان و چیرۆكانه‌ی ئه‌م ساڵانه‌ی دوایی نووسراون. نه‌ك به‌م شێوه نووسینه‌ی نه‌جات نوری كه من پێم وایه ئه‌م قسانه خزمه‌تی ئه‌ده‌بی كوردی ناكات و به‌ڵكه ئه‌وانه‌ی خراپ ده‌نووسن به‌سه‌رخۆیانی ناهێنن، ئێ كه ناویان نه‌هاتبێ ئیدی بۆچی خۆیان هه‌ڵقورتێنن. له كۆتاییدا رێزی زۆرم بۆ هاوڕێم نه‌جات نوری هه‌یه و وه‌ڵامدانه‌وه‌م خه‌مخۆرییه بۆ ئه‌ده‌بی كوردی. كه من پێموایه نه‌جات نوری بۆ خۆشی قوربانی ئه‌و دۆخه‌یه، خاوه‌نی كۆمه‌ڵێك رۆمان و كۆمه‌ڵه چیرۆكه، به‌ڵام به‌داخه‌وه ره‌خنه‌ی ئه‌ده‌بی كه‌مترین ئاوڕی لێداوه‌ته‌وه.


بارزانی لە تویتێکدا ڕایگەیاند "لەدیدارەکەدا پەیوەندییەکانی هەرێمی کوردستان و ئیمارات، هەڵبژاردنەکانی داهاتووی عێراق، سەقامگیریی هەرێمەکەمان و چەند پرسێکی تری بەرژەوەندیی هاوبەش تاوتوێکران."\nڕۆژی هەینی سەرۆکی هەرێمی کوردستان لەگەڵ بۆریس جۆنسنی سەۆرک وەزیرانی بەریتانیا کۆبووەوە و لەو کۆبونەوەیەدا باس لە پەیوەندییەکانی نێوان هەرێمی کوردستان و بەریتانیا، زیادبوونی مەترسییەکانی تیرۆر، سەقامگیری هەرێمی و هاوکارییەکانی نێوان هەردوولا کرا لە ناویاندا بابەتی ئابوریش.\nلە میانەی گەشتە چوارڕۆژییەکەیدا لە لەندەن بارزانی چاوی بە چەندین کاربەدەست و کەسایەتی سیاسی کەوت لە ناویاندا وەزیری بەرگری بەریتانیا بێن والس و وەزیری نوێی پەروەردەی بەریتانیانەدیم زەهاوی کە بە ڕەچەڵەک کوردە.


جیهاد محەمەد: پەرلەمان یان ڕیفراندۆم!\nبابەتی : جیهاد محەمەد | 17.04.2017 10:10 AIM: | بەشی: فرە بابەت | بێ کۆمێنتە\nکەی ئەوە داواکاریە تۆ بڵێیت: با پەرلەمان کارا بکرێتەوە دواتر ڕیفراندۆم بکرێت!. بە بێ ئەوەی تێگەیشتبێتی لە ڕەهەندە سیاسییەکەی ئەم پەکخستنەی پەرلەمان. یان ئەگەر تێگەیشتوویت و تەواو ڕەهەندەکانی ئەم سیناریۆیە پێدەزانیت، بەڵام بەوە بێدەنگ دەبیت کە پەرلەمان کارابکرێتەوە و هیچی تر، کەواتە ئێوە ئاو دەکەنەوە ناو ئاشی پارتی و ئەم حوکمڕانییە گەندەڵ و ستەمکارە. پەرلەمانێک کە بێ بەها بێت، بێ دەنگ بێت، چالاک نەبێت، هیچ دەورێکی لە داڕشتن و ڕەنگڕێژکردنی سیاسەت و حوکمڕانی کوردستاندا نەبێت، نەتوانێت وەزیرێک و گزێرێک چ جای سەرۆکی وەزیران بۆ جارێک بانگهێشت بکات بۆ نێو پەرلەمان و لێپەرسینەوەی لەگەڵدا بکات، پەرلەمانێک لە سەروو خۆیەوە سەرۆکێکی بە ناوی (سەرۆکی هەرێم) و ئەندام مەکتەبێکی سیاسی پارتی بە ناوی(ڕاوێژکاری ئاسایشی نەتەوەیی) دانابێت، نەتوانێت هیچ جۆر یاسا و بڕیارێک دەربکات بۆ گۆڕینییان، جا با کاراش بکرێتەوە، چ لە مەسەلەکە دەگۆڕێت؟! بە دڵنییاییەوە هیچ. ئەم کاراکردنەوەیە، کە بەردەوام کراوە بە داواکارییەکی سیاسسی گرنگ و بەسەردەمی بزووتنەوەی گۆڕان و ناڕازییبووەکانی یەکێیتەوەیە، وەک ئەوە وایە بڵێیت: تۆ ئاو بڕێژە ئاشەکەوە، بۆ ئەوەی بێدەنگمان بکەیت لە ئاستی داگیرکارییەکانی خۆت و جێبەجێکردنی پڕۆژەکانی خۆتدا. ئەم داواکارییە پوچە، بەرهەمی سەرکێشیی و هەژموونی پارتیە، ئەگەر پارتی ئەوەندە بە سەرکێشی و بە تووندی وەڵامی نەبوایە بۆتان، ئێوە ئەم داواکارییەتان نەدەبوو. دنیای حوکمڕانییە ستەمکارییەکەی هەردوو مەکتەبی سیاسی پارتی و یەکێتی و هەردوو بنەماڵەی بارزانی و تاڵەبانی بێدەنگ درێژەیان دەدا بە حوکمڕانییە ستەمکاریی و گەندەڵییەکەی خۆیان. بەڵام ئەم دوو مەکەتەبە و ئەم دوو بنەماڵەیە وا دیارە لەوە فێڵاویترن کە تا ئێستا خەڵکی گشتی و ئێوەی سیاسیی و رۆشنبیری ناو سەرکردایەتی یەكێتی و بزووتنەوەی گۆڕانیش هەستی پێکردبێت. دەیان سیناروێی وەک پەکخستنی پەرلەمان و موچە بڕین و ئاڵای کوردستان و ڕیفراندۆم و دەوڵەتی کوردیان بە دەستەوەیەوە. ئەمانە بۆ ئەوەیە کە بەرەی ئۆپۆزسوێن کورت بکەنەوە لە ناڕازیبووەکانی یەکیتی و بزووتنەوەی گۆڕاندا، بۆ ئەوەی لە جیاتی خۆپیشاندان و ناڕەزایەتی خەڵکی گشتی و چەوساوە و ستەملێکراوەکان ئەم نوێنەرانە ناڕازی بن و بە دروشمی(کاراکردنەوەی پەرلەمان، گەڕانەوەی وەزیرەکان، چاکسازییەکی درۆزنانە، مسەلەی نەوتفرۆشتن، مەسەلەی جەعفەری و عەبادی و مالکی، مەسەلەی شنگاڵ و پەکەکە و ئەنەکەسە و ڕۆژئاو، مەسەلەی کارەبا و ئاوی پاکی خواردنەوە و تەندروستی و پەروەدە و دەیان مەسەلەی دیکەی لەم بابەتانە) خەڵکی پێوە سەرقاڵ بکەن لە لایەک و لە لایەکی دیکە خەڵکی دڵخۆش بکەن بەوەی کۆمەڵێک لە ناو یەکێتیدا ناڕازین لەم حوکمڕانییە و بزووتنەوەی گۆرانیش پشتیوانی خەڵک دەکات.\nئەرشیڤی بەڕێز : جیهاد محەمەد\nدکتۆر محەمەدئەمین عەلی: كه‌لاوه‌یه‌ك پرِ له‌جه‌هل و گومان, پیشه‌سازى نه‌زانى. به‌شى شه‌شه‌م.


👁 ئەم بابەتە 12,828 جار بینراوە\n- هونەرمەند تایەر تۆفیق دەستی کرد بە گۆرانی گووتن. [ زۆرتر... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:19:28\n👁 ئەم بابەتە 11,843 جار بینراوە


www.sardasht.net: هه‌واڵ / بۆ‌چوونه‌کان / بەشی سی و ھەشتەمی گەرانەوە(٣٨) له نووسینی:عەلی سوورەچۆمی\nلە دوا بەشی ئەو نووسینە دا ھاورێی یەک دەبین تا دوا زانیارییەکانی ئەو بەرگرییە قارەمانانەیە،بە یەکەوە بخوێنینەوە.رۆژانی بەرگری و ئومێد لێرەن،ھاورێم بن تا گەورەیی ئەو پیلانەو ھێرشە مەترسیدارە باس بکەین.دواجار پیلانی مەترسیداری ئەوان تووشی چ کێشەیەک بووە.\nشەوەکەی دوای شکست و بەجێ ھێشتنی شوێنەکانیان ھیچ جۆرە بەرگرییەکیان نەکرد تا گەیشتنە تەنیشت ماڵەکانی گووندی زێوکە”.راستی پێش گەیشتن بەو شوێنە ئێمە پێشبینی خۆمان کرد،کە بۆی ھەیە لێرە بەرگری بکەن،بە ھۆی ئەوەی کە پشتیان بە چیای جاسووسان“قایم دەبوو،لەوێوە بە ھۆی رووناک بوونی ھەوا باشتر مەیدانی شەریان لێدیار دەبوو،لەوەش زیاتر بە سەر ھێزەکانی ئێمە دا زاڵ دەبوون و بە جۆرێک لە ناوچەی ھێڵی“سوور“دەردەچوون،کە مەیدانی شەرەکە بوو.بۆ ئەو مەبەستە ئێمە بیکەیسی“یەک بە دوو کەسەوە لە پشت سەری خۆمان دامەزراند تا لە کاتی بەرگری ئەوان دا:بتوانێ وەک ئاوری پشتیوانی ئێمە بپارێزێ.ھەر وەک مەزەندە کرابوو راست لە نێو شاخەکان دا سەنگەریان لە ئێمە گرت،داوای ئاوری چەکی پشتیوانیمان کرد،کەچی ھیچ!ھاوارمان کرد سوودی نەبوو،بۆ بەدشانسی ئێمە گیر دەکات و ناتوانن بە کاری بێنن.لێرەرا بەرگری ئەوان دەستی پێکرد،داوان لە ھاورێیانمان کرد ھەرچی زووتر پێدەشتەکە ببڕن و خۆیان بگەیەننە ناو شاخەکان.ئێستا تیمێکی دیکە لە لکی٣“ێ را گەیشتوونە مەیدانی شەر،لە سێ لاوە ھێزەکانی دووژمن لە ژێر فشاری ئێمە دان.بەرەبەرە سەرکەوتین و توانین ناو گووندەکەو دەورووبەری بە زوویی کونترۆڵ بکەین.\nھەوا رووناک بووە پێشمەرگەکان دەتوانن یەکتر بە چاوەوە بکەن.لە کاتی پێشرەوی و پاشەکشەی جاش و پاسدارەکان،لە پڕ پێشمەرگەیەک ھاواری کرد ئەوەتا لێرە کەلاکێکی“دوژمن بە جێماوە،تا ئەو جێگایەی لە یادم مابێ،ئەو پێشمەرگەیە شێخەقەلەرەشی“بوو.لێرەوە تێگەیشتین بەربەرەکانی و شەری ھێزەکانی دوژمن بۆ رزگار کردنی فەرماندەیەکی بە ناوبانگی ھێرشی ئەو شەوەیان بووە،کە بە سەختی بریندارەو دەیانەوێ رزگاری بکەن.(ھیچ شانسێک بۆ مانەوەی بریندارەکە نەمابوو).\nتیمەکەی لکی٣ێ“بە فەرماندەیی رەسوڵ عەزیزی“گەیشتوونە ناو ماڵەکانی زێوکە“بە گەیشتنی ئەوان چەند چەکدارێکی خۆمان کە چەکی حیزب“لایان بوو!تازە بە تازە لە دەنگ و ھاواری پێشمەرگەکان دێنە دەرێ و دەیانەوێ بە رواڵەت شەر بکەن.ئێمە لە خوارتر بووین کە لەوێ بوو بەکێشە و بگرەو بەردە!کاک رەسوڵ کە ئەو ناپاکییە دەبینێ خۆی پێناگیرێ و پەلاماریان دەدات و دەڵێ:ئەی تا ئێستا لە کوێ بوون!بە جۆرێک یەکێک لەو چەکدارانە بە زۆر لە دەستی رزگار کرا.راستی حەق بوو،خۆ ئەگەر ئەوان پێشتر پشتیان لە ھێزەکانی دوژمن گرتبا یا ھەر سووکە تەقەیەکیان کردبا دوژمن نەیدەتوانی ئەو مەترسی“یە گەورە درووست بکات .لێرە ئەگەر لە یادتان بێ لە بەشەکانی پێشوو دا باسی ئەو گووندە“و بوونی نزیکەی حەوت (کڵاشینکۆفی)خۆمان کرد لەوێ،ئێستا ئەو ھێزە بە لای ئەوان دا تێپەریوە!خۆ ئەگەر قەرار بێ لە کاتی ھاتنیان دا ئاگادار نەبووبن دەبێ دواتر دژ کردەوەیەک لە خۆیان نیشان بدەن.\nئەوە وای کرد بۆ ھەموومان ببێتە جێگای شک و گۆمان!ئێستا سەیر نییە لە ژێرەوە شتی دیکەش ھەبێ کە من ناتوانم لێرە پشتراستی بکەمەوە.\nئێستا فەرماندەیەکی پلە باڵای ئەوان بە چەک و رەختەوە،کە کڵاشینکۆفێکی“ جووت لاقی شەحبی پێیە لە گەڵ بێسیم“ێکی گرووھی،کەوتۆتە دەستی ئێمە.کاتێک بێسیم“کەیان ھێنا کراوە بوو،لە فەرماندەیی“گشتی را زۆر بە پەرۆشەوە ھەموویان پرسیار لە یەکتر و فەرماندەکانیان دەکەن بۆوەی بزانن چارەنووسی چی بە سەرھاتووە. زۆر زوو بۆمان روون بۆوە ئەوە فەرماندەیەکی ئەوانەو زۆر بۆی نیگەرانن! ئێمە تەنیا گوێن گرتبوو.تۆپ بارانێکی سەخت و کەم وێنە خەریکە ناوچەکە دەسووتێنێ،دەنگ و ھاشەی تەقینەوەکان سامناک و تا بڵێی (وحشتناک)بوو.دوای ئەوەی لە قسەکانیان را دەرکەوت چ شکستێکی گەورەیان تووش بووە...ویستمان قسە لە گەڵ فەرماندەیەکیان بکەین کە لێکدا لێکدا ھاواری دەکرد و بانگی(مسعود)ناوێکی دەکرد،تا ئەو جێگایەی لە بیرم مابێ!ناوێکی ئاوا بوو ئەوە بوو لە پڕ بە مێشکم داھات جوابی بدەینەوە...بە فارسی پێن گووت:(فرماندە شما زخمی است، پیش ماست!)ئەوەندە بەس بوو!دەستی کرد بە پارانەوەو پاراستنی یاساکانی شەر!\nھەر بە دوای ئەوە دا داوای کاک عەبدووڵا شەریفی”بەرپرسی کومیتە شارستانی کرد!ئیستا بۆ داوای فەرماندەری ھێزی نەکرد...رەنگە باش لە رێگای سیخوورە“کانیانەوە ئاگادار بوو بن کە ئەوە شەوە فەرماندەری ھێز“لە بنکەی ھێزو شوێنی ژیانی ئێمە نەبووە.داوای ئێمە ئەوە بوو:بە زووترین کات تۆپ بارانەکانیان رابگرن،ئەگەر دەیانەوێ سەبارەت بە کووژراو یا بریندارەکانیان قسە بکەن!راستی تەنیا یەک کەس بۆ ئەوان زۆر گرینگ بوو!کە بە خاتری ئاگادار بوون لە چارەنووسی ئەو ،ئامادە بوون مل بۆ ھەموو کارێک بدەن.ئەوەش تایبەتمەندی ھەموو ھێزێکی داگیرکەرە کە گیانی ئینسانەکانی بۆ گرینگ نییە،بەڵکوو:سەرخستنی مەرام و پیلانەکانیان گرینگە!پێمان گووت:ئێمە سەرگەرمی راو نانی ھێزە رووخاوەکەی ئێوەین،لێرە تەنیا باوەر دەتوانێ سەرکەوێ،ئیمان بە ئامانجێکی پیرۆز سەردەکەوێ نەک ھێزی زۆر و چەکی رووخێنەر،ئەو گووتی:ئەوە شەرە شکست ھەیە و سەرکەوتن!ئێوە مەحکووم بە شکستن!جمھووری ئیسلامی لە سەر ھەقە!\nئێمە بەڵێنمان پێدا بێسیمەکە“ببەین بۆ لای کاک عەبدووڵا شەریفی“بە مەرجێک ئەوان تۆپ بارانەکە رابگرن،ئەگینا گیانی بریندارەکەتان لە مەترسی دا دەبێ(ئەوە لە حاڵێک دا کووژرا بوو)بەڵام:وەک تاکتیکێک تۆپ بارانەکەیان پێ رابگرین.\nچەندین جار داوای کرد قسە لە گەڵ بریندارەکەیان بکات،ئێمە سوور بووین پێویستە (تۆپ)بارانەکە رابگرن تا بتوانن لە گەڵ بەرپرسانی ئێمە قسە بکەن.دوا جار تۆپ بارانەکەیان راگرت!کە خەریک بوو ناوچەکەی دەکردە سووتماکێک.\nلە بەرابەر دا ئێمەش بەڵێنی خۆمان بردە سەرو بە خەیاڵێکی ئاسوودە بەرەو کومیتەی شارستان وەرێکەوتین،ئەوە لە حاڵێک دا:ھێزێکی زۆری ئێمە بە سەرپەرستی کاک رەسووڵ عەزیزی و ژمارەیەکی زۆر پێشمەرگەو فەرماندەی ئازا لە مەیدانی شەردا ماون.\nلە گەرانەوە دا:چی نامۆمان بینی:\nسێ تا چوار کەسێک زیاتر نەبووین،ھەوا تەواو رووناک بووە،بەیانییەکی جاواز لە رۆژانی پێشووە،بۆنی بارووت و مەیدانی شەرێکی گەورە بە جێماوە.\nچەند سەد میترێک ھاتبووینە خوار کە لە شاخەکانی پێش ئێمە چاومان بە زەنجیری بیکەیسی”بە جێماو ھەروەھا چەندین فەردە مین”ی نەفەری بە ھەڵەرژاوی کەوت!لەوەش زیاتر: سیم”و چاشنی”تەقاندن،تا ئێمە بەرەو خوارتر دەھاتین دووبارە کۆتایی نەدەھات دیمەنێک کە ئێمەی زۆر نیگەران کرد!بڵێی:ئەوە چی بێ!؟باشە بەرنامەی دوژمن چی بووە!ترس و خۆفێک دایگرتین و بە پارێزەوە دەھاتین.ئێستا زۆری نەماوە بگەینە رووبەرووی کومیتەی شارستان و بنکەی ھێز!کە ھاورێیەکمان بە سەر سووڕمانەوە گووتی:ئەو ھەموو “موو و پێستەی” لێرە!وا دیارە:ئەمشەو گوورگ“بزنی“ خواردوە لێرە!باشە...چۆن دەرفەتی ھێناوە!پێست و موو لە چەند شوێنێک ھەبوو،ئێمە بیرمان بۆ ھیچ شتێک نەچوو لەوە زیاتر.لە ژێر تیشکی ھەتاوێکی گەرم بەرەبەرە دادەکشێین دنیایەکی کزو مات ناوچەیەکی پڕ لە بێدەنگی و مات و ملوول،وەک ئەوە وایە لە مەیدانی شەرێکی گەورەدا ئاسەوارێک لە دوو ھێزی شەرکەر نەمابێ...ئێمەش ماندوو برسی و تینوەتی ھیلاکی کردبووین.با ئەوەش بڵێین:کەس نازانی ھۆکاری وەستانی ئەو تۆپ بارانە قوورسە چییە لە ئێمە زیاتر!\nدوای جێ ھێشتنی ئەو چەند شتە نامۆیە دەگەینە کومیتەی شارستان و پێشوازییەکی گەرمن لێدەکرێ،بۆ فیداکارییەک کە لەو شەوەدا رووی دا بوو,سووپاس کراین.چەند شانازییەکی گەورە بوو بۆ ئیمە کاتێک کاک عەوڵا شەریفی و کاک نەبەز مستەفا پوورو دەیان کادر لەو شوێنە دەست خۆشیان لێکردین.(با بۆ مێژوو بڵێم:ھەرگیز باوەشی گەرمی مام”برایم بناوەیی”پەیرەوان”ی رەحمەتیم بیرناچێتەوە کە بە چاوی پڕ لە فرمێسکەوە پێشوازی لێکردین).\nدوای ئەوەی بەرپرسانی خۆمان تێگەیاندن کە فەرماندەیەکی باڵای ئەوان دەیەوێ قسەتان لە گەڵ بکات،سەرەتا کاک نەبەز مستەفا پوور”قسەی لە گەڵ کردن.ھەر زوو گووتی:تۆ عەبدووڵا شەریفی نیت!دوای باسێکی زۆر،ئەو جار کاک عەوڵا شەریفی”قسەی لە گەڵ کرد.لێرە بەدواوە بوو بە باسێکی سیاسی و باسی چەند شەرێکیش کرا،وەک:گرتنی گووردانی وەردێ و چەند شەرێکی دیکە،کە دەیھەویست بڵێ:ئێوە ئینسان کووژن!لەوێ دا بەرپرسانی ئێمە ھۆکاری گرتنی گووردانی“وەردێ“کە بوو بە ھۆی زەربەیەکی قوورس بۆ رژیم روون کردەوە،ناوەندێکی گەورەی سەرکووت و راوو رووت و تاڵان کردنی خەڵکی ناوچەکەو ئازارو شکەنجە.\nدوای ئەوە ئەو فەرماندەیەی رژیم ھەرشەی گەورەی کرد کە کۆتاییتان پێدێنین!ئێمە لە گەڵ عێراق“رێککەوتووین،راستی ھەر واشی لێھات.دوای ئەو ھێرشەو زەربە قوورسە فشارەکان تەواو نەبوون،فەرماندەکانی رێژیم،فشارێکی زۆریان لە سەر بوو بۆ بردنەوەی کەلاکی دوو فەرماندەی بە ناوبانگیان کە یەکێک باسی کراو ئەوی دیکە(مھندس)ی کارووباری تەقەمەنی و درووست کردنی مەیدانی تەڵەیی بوو.\nئێستا ھێزەکانی رێژیم بە لووتی شکاوەوە دەم لە سەر پشت رادەکەن و توانیویانە خۆیان دەرباز بکەن.\nکاتی گەرانەوەی تیمەکانی ئێمە،لە بەرامبەر کومیتەی شارستان“لە راستی دا شوێنی شەرەکە.پێشمەرگەکان بێسیم“یان کرد کە لێرە چەند پارچە گۆشتێکیان”دیوەتەوە کە لە ھی ئینسان دەچێ!زۆری پێنەچوو کەوتنە سەر ئاسەواری تەقینەوەیەکی گەورە!ئێستا دەردەکەوێ شەوی رابردوو (بۆمب)ێکی گەورە کە خەریکی دانانەوەی بوون لە دەستی خۆیان دا تەقیوەتەوە،کە بۆتە ھۆی تکە تکە بوونی ئەو فەرماندەیە.دەقیق نازانم ئەو رۆژە بوو یا رۆژێک دواتر کڵاشینکۆفێکی شکاو دۆزرایەوە،کە تەنیا بەشێکی لای لوولەکەی مابوو.(ئەوەی ئێمە پێمان وا بوو بزن“بوو بێت و گوورگ خواردوویەتی بوو بە کووژراوێک)تەنیا ماوە ئەوەش لە بیر نەکەین کڵاشینکۆفێکی“دیکەی جووت لاق لە پشتی زێوکە“دۆزرایەوە کە سەرجەم بوون بە سێ چەک.\nئەوانەی ئەو بەشانەیان خوێندبنەوە باش دەزانن ئێمە بە وردی ھەڵسەنگاندن و خوێندنەوەن بۆ ئەو پیلانەی” دوژمن کرد.ئەوان مەبەستیان بوو مەیدانێکی گەورەی تەڵەیی“ درووست بکەن جا دواتر ھێرشەکەیان لە کاتی گوونجاو دا.\nئەگەر ئەو بۆمبە“لە دەستیان دا نەتەقیباوە پێدەچوو کارەسات رووبدات،ھەتا بۆی ھەبوو کومیتەی شارستان و بنکەی ھێز بگیرێن،ئەوەش دیارە لە خافڵگیر بوونی ئێمە دا.ئێستا رەنگە ئەو شەرە پێش وەختە بە سەریان دا سەپابێ،ھەر ئەوەش بوو شانس“ن ھێناو لە دۆزەخێکی گەورە نەجاتن بوو،چۆن بە ھێرشەکانی دوایی ئەوان روون بوو بە چ ھێزێکەوە ھاتوون و نایانەوێ بەو حاڵەش واز لە بەرنامەکەیان بێنن.\nفشارەکان بۆ دەرکردنی ئێمە:\nدوای ئەوە خەڵکێکی زۆریان لە کەس و کاری پێشمەرگە لە ناوچە جیاوازەکانی کوردستان دەرکرد و بە زۆر ئەودیو سنووریان کردن تا ئەو کاتەی کوورەکانیان دەبەنەوە،چەندین پیرە پیاوی پەک کەوتەو بە ساڵدا چوو لە نێو ئەو کەسانە دابوون،کە رێژیم بەزەیی بە ئەوانیش دا نەھاتبۆوە ،لەوەش زیاتر رۆژانە شووراکانی ناوچەی سەردەشت“لە گەڵ خەڵکێکی زۆر بە تایبەتی دۆڵەتوو“و دەورووبەریان دەنارد تا ئەگەر تەنیا نیشانەیەکیش لە کووژراوەکانیان ھەبێ بە تایبەت ئەو دوو فەرماندە“یە بۆیان ببەنەوە،ئەوە بوو رۆژانە لەوێ خەڵک بە دوای ئێسک و پرووسک دادەگەران تا بۆیان ببنەوە!ئێستا رێژیم کێی لێ کووژراوە ئەوانە کێن کە رێژیم ئەوەندە بۆیان بە پەرۆشە بۆ ئێمە روون نەبوو.\nماوە بڵێم:دوا جار ئەو شەرە بە دەرکردنی ئێمە لە ناوچەکە کۆتایی ھات و تەنیا ٢٤“سەعات مۆڵەت درا بۆ چۆڵکردنی ناوچەکە.\nواتە:عێراق و ئێران بە رێککەوتنێک گەیشتن.\nداستانی ناخۆش و خەم ھێنەری چۆڵ کردنی ناوچەکە لای منەو باش دەزانم چی رووی داو چیمان دوای خۆمان جێ ھێشت!\nکە بۆ ئەوە دەبێ بنووسرێتەوە......\nنووسینەکە زیاتری ھەڵدەگرت ھیوادارم لێی رازی بن.بەو ھیوایەی رۆژێک بێت بتوانین ھەموو ئەو رۆژانە بگێرینەوە،تا ئێرە قەترەیەک لە دەریا.\nداوای لێبووردن لە ھەموو ئەو کەسانە دەکەم کە لەو ماوەدا بە ھۆی گێرانەوەی رووداوەکانی ئەو رۆژگارە لێم دڵمەند بووبن،جا بە ھەر ھۆکارێک بێت.\nسەدان جار کرنۆش بۆ ئەو پێنووسانەی لە پشتی من وەستان و بە نووسینەکانیان سەرسام،ھیچ شەرمەزاریان بووم،چۆن ئەوان منیان بە جێگایەکی باش گەیاند.سووپاس بۆ ھەموو ئەو پێوەندییانەی منیان رێنوێنی کرد راستی ئێمە ھیچ ئەزموونێکی نووسینن نەبوو،ئەوە ئێوە بوون ئێمەتان تا ئێرە ھێناوە.نایشارمەوە ئێوە سەرمایەیەکی ئەوەندە گەورەو کاریگەرن دەتوانن خووڵقێنەری کاری گەورە بن.تەنیا ماوە بڵێم:زۆر کۆمێنت و پێوەندی تەلەفۆنی فرمێسکیان لە چاو ھێناوم.\nئەو کاتە ھەستم بە شانازی کرد کە زۆر پێشمەرگە و فەرماندەی رۆژانی سەختی خەبات دەست خۆشییان کرد.\nبەش بە حاڵی خۆم نەمویستوە زووڵم لە کەس بکەم...ئەوە بە ھەموو ویژدانەوە دەڵێم،کە شتێک کرابێ یا ھی نەزانی بووە یا نەبوونی زانیاری.ئەو نووسینانە بێ کەم کۆری نین و وەک خۆم ھیچ جێگایەکیان لە مێژوودا بۆ قایل نیم.\nبەڵام:دەکرێ زۆر رووداویان بۆ زیندوو کردبینەوە.\nبۆ ئەو کەسانەی کە بەرێژەیەکی زۆر لە ناوخۆ پێوەندیان پێوە کردم سەری کرنۆش بۆ ھەست و سۆزی ئێوە،ئێستا دەزانم چ ھەست و گوورو تینێکی بە ھێز لەوێ ھەیە،چەند بە پەرۆشن بۆ گێرانەوەی مێژووی رۆڵەکانیان و حیزبە خۆشەویستەکەیان.\n(ئامانج زیندوو کردنەوەی ئەو مێژووە بوو،نەک خۆ دەرخستن)\nتا دەرەتانێکی دیکەو ئەزموونی زیاتر.\nدوو تێبینی:یەک لێرە یەک لە کۆمێنتی یەکەم.ئەوەی کۆمێنت بۆ بزەی ئێوەو ترسنۆکی کابرای.....\nیەک:ئاسەوارێکی ئەو شەرە کوێر بوونی چاوی جاشێکی ناوچەکەیە،کە تا سەر وەک ئاسەوارێک بۆ شەرمەزاری و خەیانەتەکانی دەمێنێتەوە.جاشێک کە لە ئازارو ئەزییەتی خەڵکی ناوچەدا دەستی لە پاسدارەکان ستاندبوو..\nوێنەیەکی پڕ لە یادگاری بۆ ئێوە،دوای گەرانەوە لە عەمەلیاتێکی سەرکەوتووانە،لە ناوچەی ئالانی سەردەشت.\nلە دەستی راستەوە\nشەھید مەنسوور رەحیمی.\nشەھید عەلی زوورەیی کە ئەو رۆژە بە سووکی بریندار بوو.\nشەھید عەوڵا شەریفی(بەرپرسی کومیتە شارستانی سەردەشت)\nعەوڵا شەخسەی(شەققاز)فەرماندەری لک.\nسووپاس کاک ئاکار پەردەدار بۆ ئەو دیارییە جوانەت.\nوێنەکە دەلالەتی زۆر شتە لەو رۆژگارەدا.\nئێمە سەرگەرمی گێرانەوەی عەمەلیاتێکی سەرکەوتووانەین.عەمەلیاتێک کە تەنیا بۆ تۆڵە کردنەوەی ئەو کاروانچییانە بوو کە بە دەستی پاسدارەکان تاڵان دەکران.\nسووپاس بۆ ئێوە خۆشەویستان.\n-- --|::|چوارشه‌ممه 24 گه‌لاوێژ 1397 - 11:39:05-


ئیدارەی ستاد ڕینس دەرگای بۆ "گەوهەرە فەرەنسیەکە" کردووه‌ته‌وه | Esta Media Network\nئیدواردۆ کاماڤینگا، ئه‌ستێره‌ی یانه‌ی ستاد ڕینس ده‌رگای گواستنه‌وه‌کان به‌ڕوویدا کراوه‌ته‌وه\nبەڕێوبەرێکی یانەی ستاد ڕینسی فەرەنسی دووپاتیدەکاتەوە، بەبڕی 50 ملیۆن یورۆ ئامادەن دەستبەرداری یەکێک لە یاریزانه به‌هره‌داره‌کانیان ببن.\nڕۆژنامەی ئاسی ئیسپانی ئاشکرایکردووە، دەرگای گواستنەوە بەڕووی ئیدواردۆ کاماڤینگای ئەستێرەی هەڵکشاوی یانەی ستاد ڕینسدا کراوەتەوە، ئەم زانیارییانەش لە چاوپێکەوتنێکی نافەرمی لەلایەن فلۆریان ماوریسی بەڕێوبەری وەرزشیی یانە فەرەنسییەکەوە ئاشکراکراوە.\nکاماڤینگا تەمەنی 18 ساڵە و بە “پۆگبای نوێ” ناودەبرێت، چەندین یانەی زەبەلاحی ئەوروپی خواستیان لەسەر کڕینی نیشانداوە، بەڵام لە کۆتا جوڵەدا ستاد ڕینس بۆندەکەی بە موچەی ساڵانەی چوار ملیۆن یورۆ نوێکردەوە.\nبەپێی زانیارییەکانی فلۆریان ماوریس، باوکی یاریزانەکە پێیوایە موسا سیسکۆی لێپرسراوی کاروباری کوڕەکەی لە گفتوگۆی نوێکردنەوەی بۆندەکەیدا هەڵەیەکی گەورەیکردووە و کوڕەکەی شایستەی زیاتربووە، لە ئێستادا لە ڕێگەی پارێزەرانیەوە ئامادەکاری دەکات بۆ دەستبەرداربوون لە سیسۆکۆ، لە بەرانبەردا چەندین بریکاری ناوداری وەک جوناسان بارنێت و مینۆ ڕایۆلا، خۆرخی مێندێز هەوڵدەدەن ڕەزامەندی یاریزانه ڕه‌ش ئه‌سمه‌ره‌که و باوکی بەدەستبهێنن.\nبەرێوبەرەکەی ستاد ڕینس زانیاری زیاتر ئاشکرادەکات و ڕایگەیاندووە، موسا سیسکۆ بە ئەنقەست بۆندەکەی بەو نرخە لەگەڵ ڕینس نوێکردووەتەوە، چونکە پلانی داڕشتووە لە گواستنەوەکانی هاوینی 2021 بەرەو یانەی ڕیاڵ مەدریدی ئیسپانی پەلکێشی بکات، یانە فەرەنسیەکەش لە ئەگەری بەدەستهێنانی بڕی 50 ملیۆن یورۆدا ڕەزامەندی نیشانداوە هیچ ڕێگرییەک لە واژووکردنی بۆندەکە ناکا، جگه له یانه‌ی ڕیاڵ مه‌دریدیش، یانه‌کانی پاریس سانت جێرمان ومانچسته‌ر یونایتد خوساتیان له‌سه‌ریه‌تی و چاوه‌ڕوانده‌کرێت ململانێیه‌کی قورس له نێوانیاندا دروستببێت.\nبەبڕیاری دادوەری ڤێرسای دادگاییکردنی بنزیمە دەستپێدەکاتەوە\nدادگایەکی فەرەنسی ناودار دووبارە داوای ئامادەبوونی کەریم بنزیمەی فەرەنسی کردووە، بانگهێشتکردنەکەشی پەیوەندیدارە بە کەیسی ڤالبوێنا کە لە ساڵی…\nلامپارد بۆ سێ یاریزانی چێڵسی: یانەی دیکە بۆخۆتان بدۆزنەوە\nڕاهێنەری یانەی چێڵسی، فرانک لامپارد لەم وەرزەدا پێکهاتەیەک بۆ وەرزەکانی داهاتووی خولی نایابی ئینگلیزی بونیاددەنێت و چەند یاریزانێکی…\nئیسکۆ یان خزێرە؟ ئەنچلۆتی زانیاری ڕۆژنامە ئیتاڵی و ئیسپانیەکان ڕەتدەکاتەوە\nڕاهێنەری یانەی ئێڤەرتۆنی ئینگلیزی، کارلۆ ئەنچلۆتی ڕەتیدەکاتەوە یاریزانی دیکەی ڕیاڵ مەدرید و هەر یانەیەکی دیکەی کردبێتە ئامانج. ڕۆژنامە…\nڕاهێنەری یانەی ڤیاڕیاڵی ئیسپانی، ئونای ئیمیری لە چاوپێکەوتنێکدا بیرکردنەوە و ئامانجی کیلیان مباپێی هێرشبەری فەرەنسی یانەی پاریس…


باڵێكی یەكێتی ئۆتۆمبێل و كارمەندی پاككردنەوەی شاری سلێمانیان بۆ كەركووك ناردووە – ئاژانسی ھەواڵی پەیامنێر\nباڵێكی یەكێتی ئۆتۆمبێل و كارمەندی پاككردنەوەی شاری سلێمانیان بۆ كەركووك ناردووە\nدوای رووداوەكانی ١٦ـی ئۆكتۆبەر جگە لە تێكچونی بارودۆخی ئەمنی كەركوك، لە ئێستادا خزمەتگوزاریەكانی سەرتایش لەو شارە پەكی كەوتووە و پارێزگارە سەپێندراوەكەی حەشد توانای بەڕێوەبردنی شاری نیە و ھاولاتیان ڕەخنەی زۆری لێدەگرن.\nرۆژانی ڕابردوو چەند وێنەیەكی شاری كوركوك لە توڕە كۆمەلایەتیەكان بڵاوكرانەوە وتێیدا سیمای شار بە جورێك شێوابوو شەقام و كولانەكانی شار پڕ بوون لە پاشماوەی خوراك و ماددە فڕێدراوەكان ئەمەش بووە ھۆی ئەوەی خەلكی كەركوك داوای گەڕانەوەی نەجمەدین كەریم بكات، بەپێی زانیاریەكانی ئاژانسی پەیامنێر دوێنێ یەكشەممە لە كاتێكدا كە لە كوردستان پشووی فەرمی بۆ، بالێكی ناو یەكێتی كە باڵی”١٦ـی ئۆكتۆبەر” ناسراوە زیاتر لە ٣٠ ئۆتۆمبیڵی پاككردنەوە و ٩٦ كارمەندی پەیوەست بەم كارەوە لە ڕێگای بازگەی چیمەنەوە بۆ شاری كەركوك ناردووە تاوەكۆ شەقام و كۆلانەكانی كوركوك پاكبكەنەوە و چیدیكە خەلك خۆگە بە نەجمەدین كەریمەوە نەخوازێت.\nلەم باریەوە حەسەن كەریم، ھاولاتی شاری كەركوك بە ئاژانسی پەیامنێری گوت:”ئەمرۆ بەیانی وەك موعجیزە ئۆتۆمبێلی (شارەوانی) ھاتە گەڕەكەكەمان و ئێمەش تۆشی شوك بووین، كە سە یرمان كرد ژمارەكەی بە”عەلاگە” داپوشرابوو، دواتر قسەمان لەگەل كارمەندەكانی پاككەرەوە كرد بۆمان دەركەت كە ئەمانە لە سلێمانیەوە ھاتوون.\nهاوڵاتیەكی تر، بە ناوی نەسر قادر، سەبارەت بە پیسبوونی گەڕەكە كوردیەكانی كەركوك، گوتی:”لە زۆربەی كۆڵانەكانەوە هاوڵاتیان زبڵ دێنن، لێرە فڕێی دەدەن، ئەوەش هۆكارەكەی بۆ ئەوە دەگەڕێتەوە، كە ئۆتۆمبێلی شارەوانی زبڵی كۆڵانەكان پاك ناكاتەوە، هاوڵاتیانیش بە ناچاری لە شوێنكی تر زبڵەکەیان فڕێدەدەن و بەشێكی دیكەی ھاوڵاتیان بە ئۆتۆمبێلی تایبەتی خۆیان زبڵەكەیان بۆ دەروەی كەركوك دەگوازنەوە”.\nبەپێی زانیاریەكانی ئاژانسی پەیامنێر، ئەم كارمەندانەی شارەوانی سلێمانی ماوەی سێ رۆژ لە كەركوك كار دەكەن و دواتر بە پێی رێكەوتنی نێوان باڵی ١٦ـی ئۆكتۆبەری ناو یەكێتی و حەشدی شەعبی ئۆتۆمبیلەكانیان ڕادەستی پارێزگاری سەپێندراوی كەركوك دەكەن و خۆیان دەگەڕێنەوە سلێمانی.


14/04/2019 11:22:00 ص\nئەمڕۆ یەكشەممە 14ی نیسانی 2019، د.ڤالا فەرید ئیبراهیم، سەرۆكی پەرلەمانی كوردستان، لەنوسینگەی تایبەتیی خۆی لە تەلاری پەرلەمان، پێشوازیی لە نانسی بیرگیرون، به‌رپرسی نوسینگه‌ی باڵيۆزخانه‌ى كه‌نه‌دا له عێراق، هه‌ولێر كرد.\nلە دیدارێكدا نانسی بیرگیرون، به‌رپرسی نوسینگه‌ی باڵيۆزخانه‌ى كه‌نه‌دا له عێراق، هه‌ولێر، وێڕِای پێرۆزباییكردن لە سەرۆكی پەرلەمان بەبۆنەی دەستبەكاربوونی لە پۆستەكەی، خۆشحاڵیی خۆی دەربڕی بەبوونی ئافرەتێك به‌سەرۆكی پەرلەمان وەك دامەزراوەیەكی یاسایی و گرنگ لە هەرێمی كوردستان و عێراق، هێواشی خواست دەرفەتی زیاتر بۆ بەشداربوونی ئافرەت لە كایه گرنگه‌كانى هەرێمی كوردستان فەراهەم بكرێت.\nلای خۆیەوە د.ڤالا فەرید ئیبراهیم، سەرۆكی پەرلەمانی كوردستان، وێڕِای بەخێرهێنانی نانسی بیرگیرون، به‌رپرسی نوسینگه‌ی باڵيۆزخانه‌ى كه‌نه‌دا له عێراق، هه‌ولێر، پوختەیەك لە رێكارە یاساییەكانی نێو پەرلەمانی كوردستانى بۆ ئەم قوناغەی ئێستا شیكردەوە و رایگەیاند: "پەرلەمانی كوردستان دەستی كردووە بە جێبەجێكردنی رێكارەیاساییەكان بەپێی پەیڕِەوی ناوخۆی پەرلەمان و یەكێك لە كارە لە پێشینەكانی پەرلەمانی كوردستان پێكهێنانی كابینەی نۆیەمی حكومەتی هەرێمی كوردستانە لەبەرئەوەی 30 ی ئەیلولی 2018 هەڵبژاردن بۆ پەرلەمانی كوردستان ئەنجامدراوە و خەڵكی كوردستان چاوەڕێی پێكهێنانی حكومەتە و بۆ ئەم مەبەستە هەنگاوە یاساییەكانمان دەستپێكردووە بە كاراكردنەوەی دامەزراوەی سەرۆكایەتیی هەرێمی كوردستان و دوای دەرچوواندنی یاسایەكە سەرۆكی هەرێم لە پەرلەمانەوە هەڵبژاردنی بۆ دەكرێت و بەمەش هەنگاوە خێراییەكانی پێكهێنانی حكومەت دەستپێدەكات و لەئێستادا خوێندنەوەی یەكەم و دووەمی بۆ كراوە".\nلەوەڵامی پرسیاری به‌رپرسی نوسینگه‌ی باڵيۆزخانه‌ى كه‌نه‌دا له عێراق، هه‌ولێر، بۆ دواخستنی دانیشتنی رۆژی چوارشەممەی رابردوو، سەرۆكی پەرلەمان رایگەیاند: "دواخستنەكە لە سەر داوای لیژنەی یاساییی پەرلەمان بوو، لای ئێمەش لە سەرۆكاتی پەرلەمان سەقامگیریی وڵاتمان و ئاشتیی كۆمەڵایەتی گرنگە و دەرفەتمان داوە بەلایەنەكان بۆ رێككەوتن، پەرلەمان دەیەوێت بەشێك بێت لە چارەسەر نەك كێشە بۆ نزیكبوونەوەی لایەنەكان دروست بكات" .\nهەر لە دیدارەكەدا سەرۆكی پەرلەمان ئاماژەی به ئەنجامدانی چاكسازییەكی گشتگیر بۆ هەرێمی كوردستان كردو رایگەیاند: "دوای دەستبەكاربوونی كابینەی نۆیەم حكومەتی هەرێمی كوردستان، پەرلەمانی كوردستان بەهاوكاری و هەماهەنگی لەگەڵ حكومەتی هەرێمی كوردستان دەستدەكەین بە ئەنجامدانی چاكسازیی گشتگیر لە رووی دارایی و كارگێرییەوە و بۆ ئەم مەبەستەش چاوەرێى ئەم پڕۆژانە دەكەین كە لەلایەن حكومەتەوە ئاراستەی پەرلەمانی كوردستان دەكرێن".\nهەروەها جەختی لە هەبوونی دەستوورێك بۆ هەرێمی كوردستان كرده‌وە و رایگه‌یاند: "لە ئێستادا نزیكەى 70 مادە لە دەستووری هەرێمی كوردستان نووسراوەتەوە كە لە خولی چوارەمی پەرلەمانی كوردستان ئامادەكراوە كە تیایدا ماف و ئازادییەكان و یەكسانیی جێندەریی چەسپاندووە، هەروەها پەرلەمانی كوردستانیش بەبایەخەوە چەندین یاسای دەركردووە و لەبەرنامەشیدایە چەند یاسایەك هەموار بكاتەوە تایبەت بەپرسی ئافرەتان لە هەرێمی كوردستان".\nهەر لەدانیشتنەكەدا سەرۆكی پەرلەمانی كوردستان باسی لە پەیوەندییەكانی نێوان هەرێمی كوردستان و عێراق كرد و داوای كرد حكومەتی عێراق تەواوی دەستووری عێراق جێبەجێ بكات بە تەواوی مادەو بڕگەكانییەوەو لەناویشیاندا مادەی 140 دەستووری عێراق كە تایبەتە بە ناوچە جێناكۆكەكان" .\nلەكۆتایی دیدارەكەدا سەرۆكی پەرلەمان كورتەیەكى سه‌باره‌ت به چاكسازییەكانی نێو پەرلەمانی كوردستان باسكردو رایگەیاند: "دوای دەستبەكاربوونمان لە دەستەی سەرۆكایەتیی پەرلەمان یه‌كه‌م كارمان ئەنجامدانی چاكسازیی كارگێری و دارایی بوو له نێو په‌رله‌ماندا و داواشمان لە دیوانی چاودێریی دارایی كردووە بەورردی بەدواداچوون بكەن و راپۆرتی خۆیان بۆ رای گشتی روونبكەنەوە و پەرلەمانیش ئامادەیی تەواوی هەیە لەسەر ماڵپەڕی فەرمیی خۆی بلاوى بكاتەوە".\nسەبارەت پەیوەندییەكانی نێوان هەرێمی كوردستان و پەرلەمانی كەنه‌دا، سەرۆكی پەرلەمانی كوردستان هیوای خواست پەیوەندییەكانی نێوان هەرێمی كوردستان و وڵاتی كەنه‌دا بەرەوپیش بچێت بەتایبەتی لە رووی دیپلۆماسی و كاری پەرلەمانیی نێوان هەردوو پەرلەمانی كوردستان و پەرلەمانی كەنه‌دا بۆئەوەی لیژنە هەمیشەییەكانی پەرلەمانی كوردستان سوود لە ئەزموونی كارەكانی پەرلەمانی كەنه‌دا وەربگرن".\nلای خۆشیەوە نانسی بیرگیرون، به‌رپرسی نوسینگه‌ی باڵيۆزخانه‌ى كه‌نه‌دا له عێراق، هه‌ولێر، خۆشحاڵیی خۆی بەم هەنگاوە یاساییانه و چاكسازییانه‌ى نێو پەرلەمانی كوردستان دەربڕی و رایگەیاند: "دڵخۆشین بەهانگاوەكانتان لەچوارچێوەی كاری پەرلەمانی و نزیكبوونەوەی لایەنە سیاسییەكان بۆ پێكهێنانی كابینەی نۆیەمی حكومەتی هەرێمی كوردستان و بۆ ئەم مەبەستە هاوكارو پشتیوان دەبین و پەرە بەپەیوەندییەكانمان دەدەین و ئامادەی هەموو جۆرە هاوكارییەكین بۆ بەهێزبوونی پەیوەندییەكانى نێوان پەرلەمانی كوردستان و پەرلەمانی كەنه‌دا" .


بەگوێرەی راپۆرتی کۆمیتەی ئازادی رادەربڕین لە ماڵپەری پەرلەمانی ئۆکرانیا، لەو جەنگەی روسیا کە بۆسەر ئۆکرانیا لە 24ی شوباتی رابردووەوە ھەڵگیرساندووە، تا ئێستا 21 رۆژنامەنووس کوژراون کە رۆژنامەنووسی بیانیشی تێدابووە. هاوکات، سەرۆکی ئەوڵاتەش دەڵێت، " تا ئێستا دوو ھەزار و 500 تا سێ هەزار سەربازی ئۆکرانیا کوژراون".\nکۆمیتەی ئازادی رادەربڕین لە ماڵپەری پەرلەمانی ئۆکرانیا راپۆرتێکی بڵاوکردەوە و تیایدا ئاماژەی بەوەداوە، لە 24ی شوباتی ئەمساڵەوە کە جەنگی نێوان روسیا و ئۆکرانیا دەستی پێکردووە 21 رۆژنامەنوس کورژراون کە رۆژنامەنووسی بیانیشیان تێدایە.\nلەلایەن خۆشییەوە، ڤۆلۆدیمیر زیلینسکی سەرۆکی ئۆکرانیا رایگەیاند، لەسەرەتای دەستپێکردنی جەنگەوە تا ئێستا دوو ھەزار و 500 تا سێ هەزار سەربازی ئۆکرانیا کوژراون و نزیکەی 10 ھەزار سەربازیش برینداربوون.\nڤۆلۆدیمیر زیلینسکی لە لێدوانێکیدا بۆ کەناڵی سێ ئێن ئێن ھۆشداریی دایە سەرجەم وڵاتانی جیھان بەوەی کە دەبێت ئامادەبن لە بەرامبەر ئەگەری بەکارھێنانی چەکی ناوەکی لەلایەن ڤلادیمیر پوتین سەرۆکی روسیاوە.\nئاشکراشی کرد، لەوانەیە روسیا پەنا بباتە بەر بەکارھێنانی چەکی کیمیایی یان ناوەکی و راشیگەیاند، پوتین گیانی مرۆڤ بە ھیچ نازانێت.\nڤۆلۆدیمیر زیلینسکی ئەوەشی خستەڕوو، پێویستە لەجیاتی ترسان، خۆئامادەکاری بکرێت و بەکارھێنانی چەکی کیمیایی یان ناوەکی نەک تەنھا بۆ ئۆکرانیا بەڵکو بۆ سەرجەم وڵاتانی جیھان کێشە دروست دەکات.\nسەرۆکی ئۆکرانیا لەبارەی ئەو کەشتییەی روسیا کە لەلایەن ئۆکرانیاوە کراوەتە ئامانج وتی، "ئیتر دەزانین کە ئەم کەشتییە بوونی نییە، بۆ ئێمە چەکێکی بەھێز بوو، پێویستە گشت جیھان ئەوە بزانێت کە نقوومبوونی (کەشتییەکە) بۆ ئێمە تراژیدیا نەبوو. روسیا چەندە چەکی کەمی لەدەست بێت بۆ ھێرشکردن بۆسەر ئێمە، ئەوا ئەوەندە بۆ ئێمە باشە".\nسەرۆکی ئۆکرانیا ئەوەشی خستەڕوو کە رووسیا 19-20 ھەزار سەربازیی لەو جەنگەدا بووەتە قوربانی، لە کاتێکدا روسیا رایگەیاندبوو کە تەنھا ھەزار و 351 سەربازی کوژراوە.


كازمی خۆی فوئاد حوسێنی بۆ پۆستی وەزارەتی دەرەوە كاندید كردووە\n21/05/2020 1741 جار خوێندراوه‌ته‌وه\nعەلی فەیلی چاودێری سیاسیی نزیك لە پارتی دیموكراتی كوردستان ئاشكرایكرد، پاڵاوتنی فوئاد حوسێن بۆ پۆستی وەزارەتی دەرەوەی حكومەتی عێراق لەسەر داوای خودی مستەفا كازمی سەرۆك وەزیری عێراق بووە .\nفەیلی لەلێدوانێكدا بۆ پێگەی "today news"وتی: پارتی خۆی دەستوەردانی لە پاڵاوتنی فوئاد حوسێن بۆ پۆستی وەزارەتی دەرەوە نەكردووە، بەڵكو مستەفا كازمی سەرۆك وەزیران خۆی ناوبراوی بۆ ئەو پۆستە پاڵاوتووە، باسی لەوەش كردووە رەتكردنەوەی كوتلە سیاسییەكان بۆئەوەی فوئاد حوسێن پۆستی وەزارەتی دەرەوە وەربگرێت پێش ئەوەی دەستتێوەردان بێت لە كاروباری كوتلە سیاسییەكانی تر، دەستتێوەردانە لە كاروبارەكانی سەرۆك وەزیران .\nئەو ئاماژەی بۆ ئەوە كردووە، كە ئەو لایەنانەی بانگەشەی ئەوەیان دەكرد، كازمیان سەرپشك كردووە بۆ ئەوەی بەئازادی ناوی كاندیدی وەزارەتەكان دەستنیشان بكات كەچی ئێستا لە بچووكترین كاروباردا دەستتێوەردان دەكەن تەنانەت دەست بۆ بەركەوتەی كوتلە سیاسییەكانی تریش دەبەن كە ئەوە بەلای ئەوانەوە بەهەموو جۆرێك رەتكراوەیە .\nبەشێكی زۆر لە هێز و لایەنە سیاسییە شیعییەكان ڕایانگەیاندووە، ڕێگە نادەن فوئاد حوسێن پۆستی وەزارەتی دارایی لە حكوومەتەكەی مستەفا كازمی وەربگرێت بەوپێیەی ئەوكاتەی لەكابینەكەی عادل عەبدولمەهدی وەزیری دارایی بووە وەك وەزیرێكی فیدراڵی مامەڵەی نەكردووە و تڕیلیۆنان دیناری لەدەرەوەی یاسای بودجە بۆ هەرێمی كوردستان خەرج كردووە .


بەهێزترین یارییەکانی مانگی ٤ – کەی ئای تی ئێن\nیاری 1, نیسان 2018\nمانگی ٤ مانگێکی باش دەبێت بۆ یارییە ئەلیکترۆنییەکان و کۆمەڵە یارییەکی زۆر بەرهێز لەم مانگەدا بڵاودەکرێنەوە کە لەم بابەتەدا باسیان دەکەین بەڵام سەرەتا ئاماژە بە کاتی بڵاوکردنەوەی زۆربەی یارییەکانی ئەم مانگە دەدەین کە بەمشێوەیەیە:\nPenny-Punching Princess یەکەم یاریی مانگی ٤ە کە لە ٣/٤ ئەم یارییە بۆ نینتێندۆ سویچ و پلەیستەیشن ڤیتا بڵاودەکرێتەوە.\nهەروەها یاریی Minit بۆ ئامێرەکانی پلەیستەیشن ٤ و ئێکس بۆکس ١ و کۆمپیوتەر لە ٣/٤ بڵاودەکرێتەوە.\nپاشان لە ١٠/٤ یاریی Dark Rose Valkyrie بڵاودەکرێتەوە کە تایبەتە بە کۆمپیوتەر.\nExtinction ئەم یارییە بۆ هەریەکە لە PS4 و Xbox 1 و PC کۆمپیوتەر لە بەرواری ١٠/٤ بڵاودەکرێتەوە.\nRegalia: Of Men And Monarchs ئەمەش بۆ PS4 و Xbox 1 و نینتێندۆ سویچ لە ١٠/٤ بڵاودەکرێتەوە.\nMaelstrom کە تەنیا بۆ PC بەردەست دەبێت لە بەرواری ١١/٤ بڵاودەکرێتەوە.\nRogue Aces لە ١٢/٤ بۆ PS4 و Xbox one و نینتێندۆ سویچ بڵاودەکرێتەوە.\nYakuza 6: The Song of Life ئەم یارییە تایبەت دەبێت بەپلەیستەیشن ٤ و لە ١٧/٤ بڵاودەکرێتەوە.\nپاش ئەمە لە ١٩/٤ یاریی Total War Saga: Thrones of Britannia بۆ PC کۆمپیوتەر بڵاودەکرێتەوە.\nلە ٢٠/٤ بەشی نوێی یاریی God Of War بڵاودەکرێتەوە کە وەک ئاشکرایە تایبەتە بۆ پلەیستەیشن ٤ وە هەر لەهەمان ڕۆژدا کۆمەڵە یارییەکانی نینتێندۆ Labo بڵاو دەکرێنەوە کە دواتر بە باسی ئەکەین.\nAdventure Time: Pirates of the Enchiridion لە ٢٤/٤ بۆ هەریەکە لە (PC, Switch, PS4, Xbox One) بڵاودەکرێتەوە.\nFrostpunk لە ٢٤/٤ تەنها بۆ کۆمپیوتەر بەردەست دەبێت.\nGal*Gun 2 لە ٢٤/٤ بۆ (Switch, PS4) بڵاودەکرێتەوە.\nDarkest Dungeon: Ancestral Edition لە ٢٤/٤ بۆ (PS4, Switch) بڵاودەکرێتەوە.\nRick And Morty Simulator: Virtual Rick-Ality لە ٢٤/٤ بۆ (PS4, PC) بڵاودەکرێتەوە.\nSinner: Sacrifice for Redemption لە ٢٥/٤ بۆ (PC, PS4, Xbox One) بڵاودەکرێتەوە.\nSuper Robot Wars X لە ٢٦/٤ بۆ (PS4, PS Vita) بڵاودەکرێتەوە.\nئەمانەی سەرەوە زۆربەی یارییەکان بوون کە لەم مانگەدا بڵاودەکرێنەوە بەڵام ئەمانەی خوارەوە بەهێزترین یارییەکانن لەگەڵ کورتە باسێک دەربارەی یارییەکە:\n١- Extinction :\nکە ئەم یارییە لە ١٠/٤ بڵاو دەکرێتەوە کە ستۆدیۆی Iron Galaxy کاری گەشەپێدانی بۆ کردووە و کۆمپانییای Modus بڵاوی دەکاتەوە، ئەم یارییە باس لە جیهانێک دەکات کە چەندین زەبەلاحی گەورە بڵاوبوونەتەوە و بوونەتە هۆی بڵاوبونەوەی نائارامی لە جیهاندا و تۆش وەکو خاوەن هێز دژیان دەوەستیتەوە هەر ئەمەش وای کردووە کە شێوازی یارییەکەی زۆر لە شێوازی یاریکردنی Attack on Titans بچێت کە ئەمیش هاوشێوەیە بەڵام ئەمەیان خاوەنی ڕەنگاوڕەنگییەکی زۆرترە لە جیهانەکەیدا وبوونی چەندین ئاستی جیاواز لە هێز کە کاریگەری لەسەر هێرشەکانت ئەبێت و دەکرێت بڵێن کە ئەم یارییە زیاتر ستراتیژییە لەگەڵ ئەوەی کە جیهانی کراوەشە.\n٢- Yakuza 6:The Song of life:\nئەم یارییە پێشتر لە چین بڵاوکراوەتەوە بەڵام وەرنەگێڕابوو بۆ سەر زمانی ئینگلیزی وە بەهۆی ئەوەی کە پێویست بوو چەند گۆڕانکارییەک بکرێت لەناو یارییەکەدا ئینجا بۆ بەشەکانی تری جیهان بڵاوبکرێتەوە ئێستا کە ئەمانە هەمووی کراون و یارییەکە ئامادەیە با بزانین یارییەکە دەربارەی چییە، ئەم یارییە جیهانی کراوەیە هاوشێوەی یارییەکانی GTA V و sleeping Dogs کە لەم یاریەدا شێوازی شەڕکردنی زۆر بەهێزی تێدایە وە جیرۆکی یارییەکە دەربارەی کەسێکە بەناوی یاکوزا کە کاری ۆپشکنەری دەکات و کارەکەی وای لێدەکات بچێت بۆ شاری هێرۆشیما و لەوێ بەردەوامی بە ئەرکەکەی بدات، ئەم یارییە خاوەنی گرافیکێکی زۆر بەرزە بە بەراورد بە بەشەکانی پێشوتر و وردەکارییەکی زۆر کراوە بۆ ئەوەی ژینگەکە لە ڕاستییەوە نزیک بێت وە ئەم یارییە تەنها بۆ پلەیستەیسن ٤ بڵاودەکرێتەوە.\n٣-God of War\nدوایین جار کە بەشێکی نوێی God Of War مان بینیبێت ساڵی ٢٠١٣ بوو کە ئەمیش God of War Ascension بوو کە بڵاوکرایەوە دوای ئەمە تەنها بەشەکانی ترمان بینیوە کە ڕیماستەردکراون بۆ پلەیستەیشن ٤ و هیچی تر بەڵام لە ٢٠/٤ بەشێکی نوێی یارییەکە بڵاو دەکرێتەوە، ئەمە نزیکەی ٥ ساڵە لە دواین بەشی یارییەکە بێگومان هاتنە ناو سەردەمێکی نوێ و پەیدابوونی کوڕێک بۆ کریتۆس ئەمانە کاریگەریان بەسەر چیرۆکی یارییەکەوە دەبێت و شێوازی کامیراکە بگۆڕێی بۆ ئەوەی دیمەنە سینەماییەکانی ناو یارریەکە بە ڕوونتر ببینیت و زۆر گۆڕانکاری گەورەی تر لە یارییەکدا وایکردووە کە یاریکەران بە سەبرەوە چاوەڕوانی کاتی بڵاوکرانەوەی یارییەکە بکەن.\n٤- نینتێندۆ Labo:\nئەمە زنجیرە یاییەکە کە بەهۆی نینتیندۆ سویچ و کارتۆنی تایبەتەوە دەکرێت کە ئەم یارییانە جۆراوجۆرن و بە پێی جوڵەی کەسەکە ئەکرێن و دەرکەوتنی تایبەتمەندی AR لە زنجیرە یارییانە شتێکی نایابە و هەستێکی جیاواز دەبەخشێت کە ئەم کەسەی یاریی ئەکات وا هەست دەکات بەڕاستی لەناو یارییەکەدایەو جوڵەکانی هەمووی کاریگەرییان ئەبێت، ئەم زنجیرە یارییانە وا بڕیارە لە ٢٠/٤ بڵاوبکرێنەوە.\nتاگەکان بەهێزترین یاریەکان مانگی ٤ یاریی


جیهان چاوەڕوانى ئەنجامى کۆتایی تاقیکردنەوەى ئەو ڤاکسینانەیە کە زانایان گەشەیانپێداوە بۆ خۆپاراستن لە کۆرۆنا و کۆمپانیاکان کێبڕکێ دەکەن لەو بارەیەوە، لەکاتێکدا ڤایرۆسەکە بەشێوەیەکى خێرا و کوشندە بەردەوامە لە بڵاوبوونەوەى بە جیهاندا.\nبەڵام ڤاکسینى لەو شێوەیە کە هەموان بەدوایدا دەگەڕێن دیار نییە نرخەکەى چەند دەبێت و ئایا بۆ هەموان بەردەست دەبێت یاخود نا.\nئەمڕۆ ڤاکسینەکەى زانکۆی ئۆکسفۆردی بەریتانی لە یەکەم تاقیکردنەوەیدا لەسەر مرۆڤ سەرکەوتوو بووە و توانیویەتی سیستمی بەرگریی لەشی کەسەکان گەشە پێ بدات تاوەکو ڕوبەڕوی ڤایرۆسی کۆرۆنا ببنەوە.\nشارەزایان پێیانوایە دەبێت داوا لە کۆمپانیاکانى دەرمان بکرێت دەستبەردارى قازانج بن لە پێناو ڕزگارکردنى مرۆڤایەتى، بەڵام هەندێکى دیکە پێیانوایە کۆمپانیاکان دەستبەرداریی بەرژەوەندییەکانیان نابن.\nڕۆژى سێشەممە نوێنەرانى پێنج گەورە کۆمپانیا، کە گەیشتوون بە قۆناغێکى پێشکەوتوو لە توێژینەوە لەسەر ڤاکسینەکان، لەگەڵ لیژنەیەکى کۆنگرێسى ئەمریکى کۆدەبنەوە، کە هەندێک پێیانوایە هەلێکە بۆ راستکردنەوەى رێڕەوى پیشەسازى دەرمان.\nگۆڤارى ستات نیوزى پزیشکى چەند پرسیارێکى جەوهەرى وروژاندووە لەبارەى ڤاکسینى کۆرۆنا، کە یاسادانەرنى ئەمریکا داواى وەڵامیان لە کۆمپانیاکان دەکەن.\n1- وادەى پێشبینیکراوى بەرهەمهێنانى ڤاکسینەکە کەیە؟\nکۆمپانیاکان دەڵێن بەرهەمهێنانى ڤاکسین لە پایزى ئەمساڵدا یان ساڵى داهاتوودا دەبێت، دواى تەواوبوونى تاقیکردنەوەکان، بەڵام شارەزایانى بوارى نەخۆشیە گوازراوەکان و گەشەپێدانى ڤاکسینەکان پێیانوایە ئەو کارە پێویستى بە چەند ساڵێکە.\n2- ئایا نرخەکەى گونجاوە؟\nئەو پرسیارە بە گرنگترین دادەنرێت لاى کۆمپانیاکان و تاقیگەکانى دەرمان، کە کاریگەرى دەبێت لەسەر تێچوون و قازانج، سەرەڕاى ئەوەى هەندێک لە کۆمپانیاکان ڤاکسینەکەیان گەشەپێداوە بە پشتیوانى باجدەرانى ئەمریکا، ئەوەش ئەوە لەسەر کۆمپانیاکان پێویست دەکات کە پابەندبن بە ئاستێکى دیاریکراوى نرخ و پارێزگاریکردن لێی و زیادنەکردنى لەساڵانى داهاتوودا، بەو پێیەى هێشتا پێشبینى هەیە بۆ بەردەوامى بڵاوبوونەوەى ڤایرۆسەکە لە ساڵانى داهاتوودا، ئەوەش واتاى بەردەوامى خواستە لەسەر ڤاکسینەکان.\n3- چۆن کۆمپانیاکان زانیارى لەسەر تاقیکردنەوەکان بڵاودەکەنەوە؟\nلە چەند مانگى کەمى ڕابردوودا، کۆمپانیاکان چەندین بەیاننامەى رۆژنامەوانى جیاجیایان بڵاوکردووەتەوە، کە زۆربەیان هەڵگرى هەواڵى ئەرێنى بوون لەبارەى ڤاکسینێکى دیاریکراو، کە دواتر دەرکەوتووە دروست نەبووە، تەنانەت هەندێکیان دەستیان بە تاقیکردنەوەش نەکردبوو، ئەوەش وا پێویست دەکات میکانیزمى بڵاوکردنەوەى ئەنجامى تاقیکردنەوەکان بەشێوەیەکى زانستى بێت و پێداچونەوەى پێبکرێت لەلایەن زانایانى تایبەتمەندەوە.\n4- چۆن ڤاکسینەکان دەستدەکەون؟\nچەندین وڵات جموجۆڵیان دەستپێکردووە بۆ واژۆکردنى گرێبەست بە ئامانجى کڕینى ملیۆنان پێکوتە، تەنانەت پێش ئەوەى بەشێوەیەکى ڕاستەقینە بەرهەمبهێنرێن، بەڵام بەشێوەى کرداریی پلانى کۆمپانیاکان چییە بۆ دابینکردنى خواستەکان؟ ئەو پرسیارە گرنگە پێویستى بە وەڵامێکى روون و دیاریکراو هەیە.\n5- مۆڵەتى تاقیکردنەوە فریاگوزارییەکان، کۆمپانیاکان دەخاتە بەردەم بەرپرسیارێتییەوە؟\nزۆربەى کۆمپانیاکان داواکارییان پێشکەشکردووە بۆ ئەنجامدانى تاقیکردنەوە بەشێوەیەکى فریاگوزاریی، ئەوەش لەلایەن دامەزراوەى خۆراک و پزیشکى ئەمریکییەوە رێگەى پێدراوە، بەڵام ئایا ئەو ماناى ئەوەیە لە هەڵگرتنى بەرپرسیارێتى دەبەخشرێن؟ ئەو پرسیارەش پێویستى بە وەڵامە.\n6- ئاستى بەرهەمهێنانى ڤاکسینەکان کێ دیاریدەکات؟\nزۆرینەى کۆمپانیاکانى پیشەسازى دەرمان رەهەندێکى بازرگانیان هەیە بۆ ئاستى بەرهەمهێنان، بەشێوەیەک کە بتوانن ملیۆنان پێکوتە بەرهەمبهێنن تەنانەت پێش ئەوەى بزانرێت کە ئایا ئەو ڤاکسینە بەشێوەیەکى کارا کاردەکات یاخود نا؟\nتوێژینەوەیەکى نوێ شەش جۆر پەتاى کۆرۆناى ئاشکراکرد\n2020.07.27 - 15:20\nسەرۆکایەتی هەرێم پارتی و یەکێتی کۆدەکاتەوە..لەکۆبوونەوەکە یەکێتی بڕیارێکی گرنگ دەدات\n2020.07.23 - 16:46\nلێكدانەوە جیاوازەكان لەبارەى هەڵوەشاندنەوەی پەرلەمان بەربەستە لەبەردەم هەڵبژاردنی پێشوەخت\n2020.08.06 - 14:50\nسیستانى لەبارەى تەقینەوەكەی بەیروت ڕاگەیەنراوێكی بڵاوكردەوە\n2020.08.06 - 13:13\n2020.08.05 - 08:53\n2020.08.04 - 18:57


ڕه‌سمه‌گه كه‌ى ته‌مام بوود؟\nنیسانیش، هه‌رچه‌نى ك مانگ وه‌هار و دووسى و ئاشتیه له‌لاى زوورمى ملله‌ته‌یل جه‌هان، وه‌لى مانگیگ پڕژانه ئه‌را كورد وه‌گشتى و كورده‌یل فه‌یلى وه‌شیوه‌یگ تایبه‌ت، چوینكه له‌ى مانگه هویر جینۆسایدكردن وه‌بان هه‌رچى هویره زاڵ بوى و یه‌كیگ له به‌رهه‌مه‌یلیشى قه‌ساوخانه‌گه‌ى ئه‌نفال بوى ك سه‌دان هه‌زار شه‌هید له‌لى كه‌فته‌و. ئیمه‌یش هیمان ئه‌وه پرسیمن ك زاڵمه‌یل ئى هه‌مگه زوڵم و تاوانكاریه له‌كوو په‌یاكردنه؟و ئه‌راى چه كاریگ كردنه، ك ته‌نیا ئه‌و كه‌سه‌یله كه‌نه‌ى ك مینه‌ى له‌عنه‌ت وه‌رده‌وام كه‌ن ئه‌را خوه‌یان؟\nده‌سه‌واژه‌ى جینۆساید ك په‌یوه‌سه وه وجوود سه‌دان قه‌ورسان ده‌سه‌جه‌مى له چوارقوڕنه‌ى عیراق، بویه‌سه ده‌سه‌واژه‌یگ ئاسایى له‌لاى مه‌ردم وه‌گشتى، و كه‌س وكاره‌یل قوربانیه‌یل ڕووژانه وه‌ل ورده‌كاریه‌یلیه‌و ژیه‌ن، له چه‌وه‌ڕیكردنیگ هه‌تاهه‌تایى ك به‌نیگ باریك بڕه‌سنیده‌یانه ئه‌وه‌گ وه‌سه‌ر ڕووڵه‌یلیان هات. و ملله‌ت عیراقیش وه‌گشتى له‌لایه‌ن زانیاریه‌و له سایه‌ى ئه‌وه ژیه‌ن ك كه‌ناڵه‌یل ڕه‌سانن و میدیاى ڕه‌سمى و بى لایه‌ن پیشكه‌شى وه‌پیان كه‌ن و یه‌یشه هه‌وه‌جه وه قسه‌كردن نه‌یرى.\nئیمه‌ى كورد ته‌حه‌داى ئه‌نفالسازه‌یل كردیم و وه‌چه‌و خوه‌مان دیمنه‌یان چوین وه‌سزاى دادپه‌روه‌رانه‌ى خوه‌یان ڕه‌سین، له‌وه‌ختیگ ك مه‌ینه‌تیه‌یل فره‌یگمان مه‌ننه و گرنگترینیان ئه‌و ناكووكیه‌سه له باوه‌ت تاریخ سه‌ره‌تاى ئه‌و جینۆسایده وه شیوه‌یگ واقعى ك وه‌رجله به‌یاننامه‌یل سه‌ربازى پڕتاوان به‌رپا بویه.\nئیمه‌ى فه‌یلى به‌ڵگه‌یل حاشاهه‌ڵنه‌گریگ فره دیریم، ك ئه‌نفال له ناوچه‌یل ئیمه و دژ وه چینه‌گه‌مان به‌رپا بویه، وئمجا په‌ره سه‌نیه، و له‌وه‌یشه دڵنیایم ك تاقیه‌وكردن چه‌ك كیمیاوى وه جایڵ جوانه‌یل بى سه‌روشوونكریایمان ده‌س وه‌پى كردیه، وه‌رج له‌وه‌گ بدریه‌ید له شار و ئاواییه‌یلمان، و ئاساییشه له ئاكاما، هه‌ر وه‌ختیگ ساڵیاد ئى كاره‌ساته كه‌یمن، تویش كێشه‌ى ڕیزبه‌ندى زه‌مان قوناغه‌یل ئى تاوانه‌یله تیه‌یمن، چوینكه ئه‌گه‌ر وه‌و تاریخه‌یله پشت بووه‌سیم ك زاڵمه‌یل چه‌سپاننه‌سه‌ى، زوڵمیگتره سه‌ربار گشت زوڵمه‌یلیان، و له شوون ئى هه‌مكه ساڵه مه‌عقوول نیه ك ئیمه نه‌ڕه‌سیمنه‌سه دۆكیمه‌نتكردن و ئارشیفكردن تاریخى داداپه‌روه‌رانه و شه‌فافیگ ئه‌را ده‌سنیشانكردن مه‌وقه‌ى ڕه‌سمییگ ك گشت كه‌سوكاره‌یل قوربانیه‌یل وه‌پى ڕازى بوون و ئاماژه بیه‌یده سه‌ره‌تاى ڕاسه‌قینه‌ى ئه‌و تاوانه‌یل گه‌ورا.\nئازادى هه‌س و شایه‌ت و به‌ڵگه‌ى فره‌تریش هه‌س و بڕیار دادگایش باس له جینۆساید كه‌ید، ته‌نیا چشتیگ مه‌نوید ئه‌وه‌سه ك بڕیاریگ سیاسى ئازایانه دگان وه‌و ڕاسیه بنه‌ید ك جینۆساید كورده‌یل؛ وه كورد فه‌یلى ده‌س وه‌پى كردیه، و بایه‌تیشه له‌وه بیه‌یمنه لا ك وه‌رده‌وام بویمن له ده‌رخستن كێشه‌گه وه‌شیوه‌یگ ك به‌شیگى زینیه‌و بكه‌ید و ئه‌و به‌شه گه‌وراگه‌ى ترى بكوشید، ك نیه‌گونجیه‌ید وه‌ل ئه‌وه‌گ هه‌وڵ ئه‌راى دریه‌ید وه‌خاتر دابینكردن كه‌شوهه‌وایگ له‌یه‌ك نزیكه‌وكردن ئه‌و پیكهاته‌یله ك ئى زوڵم گه‌ورا وه‌پیان ڕه‌سیه.


ئاگەهداري بۆ گشت دەرچويێن پەيمانگەهان :: Duhok Polytechnic University\nئاگەهداري بۆ گشت دەرچويێن پەيمانگەهان\nزانكۆيا پۆليتەكنيكى يا دهوك\nرێڤەبەريا تومارا گشتى ل سەروكاتيا زانكويێ\nئاگەهداريا گشت دەرچويێن پەيمانگەهان دكەت\nكو لدەمەكێ نێزيك دێ دەرگەهێن پێشكێشكرنێ بو كوليژان هێنە ڤەكرن\nو گشت هەلگرێن باوەرناما دبلومێ دشێن لديف بسپوريا خو ليستێن پێشكێشكرنێ بو كوليژان پربكەن\nب مەرجەكى داخازيا پێشكێشكرنێ لديف هەمان بسپوريێ بيت\nبو نمونە: دەرچويێن پەيمانگەها تەكنيكى دهوك پشكا رێگا و بان دشێن ليستا پێشكێشكرنێ يا كوليژا تەكنيكى ئەندازيارى يا دهوك پشكا رێگا و بان پر كەن\nتێبينى // لديف خشتێ ژمارە(١)و ژمارە(٢) ێن تايبەت ب دەرچويێن پەيمانگەهێن تەكنيكى و لديف خشتێ ژمارە (٢) دەرچويێن پەيمانگەها تەكنيكى دهوك پشكا كارەبا دشێن پێشكێشى كوليژا تەكنيكى ئەندازيارى يا دهوك پشكا ئەندازياريا ووزە بكەن\nپشتى ل رێكەفتى /5/282020 ليژنا بلند يا وەرگرتنا قوتابيان ب شێوێ سيستەمێ پۆليتەكنيكى ل وەزارەتا خاندنا بلند و ڤەكولينێن زانستى ب سەروكاتيا (پ. هـ. د. كاوە عبدالكريم شێروانى) و گشت ئەندامێن دگەل دا، كومبونا خو برێكا ئونلاين ئەنجامداى تەكەزى لسەر چوار تەوەران هاتە كرن و دتەوەرێ ئێكێ دا رێنمايێن وەرگرتنا قوتابيان ل زانكويێن پوليتەكنيكى بڤى رەنگى هاتنە گەنگەشەكرن،\nدبرگا نەهێ دا ژ وەرگرتنا قوتابيان ل زانكويێن پۆليتەكنيكى يێن هەرێما كوردستان و ژ شێوازێ وەرگرتنا دەرچوويان د لاپەرێ 21 دا ژ رێبەرێ دەچونێ و دخالا ئێكێ دا بريار هاتە دان ئەو خالە ب بڤى رەنگى بيت :\nvپێشكێشكرن و وەرگرتن بو تمامكرنا خاندنا بەكالۆريۆسێ هەر ئێكسەر پشتى دەرچوونا ئەنجامێن دووماهيا ئەزمونێن خولا ئێكێ و دووێ دەست پێبكەن ب مەرجەكى هەتا رێكەفتى 2020/8/12 ئەنجامێن خولا دووێ هاتبنە راگەهاندن\nvد هەمان برگە دا و دخالا سێ يێ دا بريار هاتە دان كو مەرجێ تەمەنى بو پێشكێشكرنا خاندنا بەكالۆريۆسێ ژ 1980/1/1 بچيكتر بيت\nو دتەوەرێ دووێ دا پێداچون د خشتێن ژمارە (١) و ژمارە(٢)دا هاتە كرن ئەو خشتێن تايبەت ب دەرچووێن پەيمانگەهێن تەكنيكى ڤە و لديف خشتێ ژمارە (٢) دەرچويێن پەيمانگەها تەكنيكى دهوك پشكا كارەبا دشێن پێشكێشى كوليژا تەكنيكى ئەندازيارى يا دهوك پشكا ئەندازياريا ووزە بكەن.\nو ڤەكرنا بەشێن نوى د تەوەرێ سێ يێ دا هاتە گەنگەشەكرن و تەوەرێ چوارێ دا بەروارێ پێشكێشكرنێ و راگەهاندنا ناڤێن كانديدا و بلندكرنا ناڤێن وان بو وەزارەتێ هاتە گەنگەشەكرن ودهێتە چاڤەرێكرن ل دەمەكێ نێزيك پێشكێشكرن ب رێكا ئەلكترونى ژلايێ زانكۆيا پۆليتەكنيكى يا دهۆك / رێڤەبەريا تومارا گشتى بهێتە راگەهاندن و دەرچويێن پەيمانگەهێن تەكنيكى دشێن داخازيێن بەردەوامى دانا خاندنێ و پێشكێشكرنى بو كوليژێن تەكنيكى ل ديف بسپوريا خو ب شێوێ سيستەمێ پوليتەكنيكى پێشكێش بكەن.


ئابوری عێراق و کوردستان ھەنگاو بەرەو مایەپووچ بوون\nپێنج شەممە, 29 تشرینی یەکەم 2015 14:24\n•\tدەوڵەتی عێراق، وەک وڵاتێکی دەوڵەمەند بە سەرچاوەکانی وزە لە نەوتی خاو کە لە ئێستادا بڕی یەدەگی نەوتی خاوی عێراق بریتیە لە ١٦٠ ملیار بەرمیلی دڵنیایی و نزیکەی ٣٦٠ ملیار بەرمیلی خەمڵێنراو و بەمەش سێیەم وڵاتی یەدەگی نەوتە لەدوای سعودیە و ئێرانەوە و غازی سروشتی کە یەدەگی عێراق بریتیە لە ١١٢ تریلیۆن مەتر سێجا و بەمەش عێراق دەیەمین وڵاتی دونیایە.کە دوو سەرچاوەی گرنگی وزەن و بوشنەتە تاکە سەرچاوەی داھاتی دەوڵەتی عێراقی بەڕێژەی ٩٥%و جگە لە نەوت و غازی سروشتی عێراق سەرچاوەیەکی بەردەوام و دەوڵەمەندی تری نیە بۆ داھات وەک کشتوکاڵ و پیشەسازی و گەشتوگوزار و توانای مرۆیی و و...ھتد.ھەربۆیە داھاتی عێراق بە کوردستانیشەوە پشتیان بەستۆتە سەر داھاتی نەوت، کە ئەم داھاتەش لە ئێستادا و بۆماوەی نزیکەی دوو ساڵ دەبێت لە مانگی ٦/٢٠١٤وە نرخی ١ بەرمیل نەوت لە ١١٥ دۆلارەوە دابەزیوەتە سەر کەمتر لە ٥٠ دۆلاری ئەمریکی، کە ئەم بەردەوام دابەزینی نرخی نەوتە لە جیھاندا بۆتە مایەی زیانگەیاندنی گەورە بەسەرجەم وڵاتانی لەلایەک خاوەن و بەرھەمھێنی نەوت و لەلایەکی تریشەوە بە وڵاتانی بەکاربەری نەوت،و سەرجەم گەشە و پێشکەوتنەکانی دونیاشی خاوکردۆتەوە و قەیرانێکی دارایی گەورەو مەترسیدار بەرۆکی جیھانی گرتۆتەوە، بەڵام ئەو وڵاتانەی کە بەپلەی یەکەم پشت دەبەستنە سەر داھاتی نەوت ئەوا زیانی گەورەیان بەردەکەوێت ،ئەگەر بۆ مەودای کورتیش نەبێت ئەوا بەدڵنیایی لە مەودای دووردا زیانی گەورە بە یەدەگی نەختینەی پارەی گرانبەھا لە بانکە ناوەندیەکانیاندا و ژێرخانی ئابورییان دەگات.\n•\tبۆیە دابەزینی نرخی نەوت بەم شێوەیە و بەردەوام بوونی ئەوا زیانی گەورە بە عێراق و کوردستانیش دەگەیەنێت.و لە ئێستاشدا سەرەتا مەترسیدارەکانی دەرکەوتوە، ئەوەتا تەنھا داھاتی عێراق بۆ مووچەی فەرمانبەران دەڕوات و ناتوانرێت ھیچ پڕۆژەیەکی خزمەتگوزرای و وەبەرھێنان جێبەجێبکرێت و بەتەنھا لە کوردستاندا نزیکەی ٦ھەزار پڕۆژە لەکار وەستاون، خۆ ئەگەر ئەم دۆخە بەردەوام بێت ئەوا بەدڵنیایی دەوڵەت ناتوانێت سەرەتایترین خزمەتگوزاری پێشکەش بە ھاوڵاتیان بکات و سەرجەم کەرتەکانی تەندروستی و خوێندنی باڵا و پەروەردە و ئاوەدانکردنەوە و ڕێگاو بان و کارەبا و ئاو و ئاوەڕۆو ..ھتد.. بۆ دواوە دەگەڕێنەوە و کۆمەڵگایەکی نەخۆش و نەخوێندەوار و دواکەوتووش بەرھەم دێت..\nھەموو ئەمانەش بەداخەوە بۆ بێ پلانی زانستی و ئیدارەیەکی سەرنەکوتوو و قوڵبونەوەی گەندەڵی دەگەڕێتەوە لەھەموو جومگەکانی دەوڵەتی عێراق و کوردستانیشدا..ئەوەتا تەنھا لەکەرتی نەوتدا بڕی ٥ر١٤ ملیار دۆلاری ئەمریکی لەنێوان ساڵانی ٢٠١١-٢٠١٤ زیان بەر عێراق کەوتوە. و لەکەرتی کارەباشدا بڕی ٤٠ ملیار دۆلاری ئەمریکی زیان بەعێراق کەوتوە و بڕی ٣٦٠ ملیار دۆلاری ئەمریکیش زیان بەعێراق کەوتوە لە ئەنجامی گەندەڵی و کاری شۆردنەوەی دراوی یاساغکراولەنێوان ساڵانی ٢٠٠٦ تا ٢٠١٤.\n•\tئەوەتا عێراق بە کوردستانیشەوە ژمارەی دانیشتوانەکەی بەپێی ئاماری وەزارەتی پلان دانانی عێراقی لە ٢٥/٨/٢٠١٥دا بریتیە لە ٣٦ ملیۆن کەس کە ڕێژە ٥١% نێر و ٤٩% مێیە ، سەرۆک وەزیران عێراق د. حەیدەر عەبادی لە ١٠/٩/٢٠١٥دا ڕایگەیاندا کە ژمارەی فەرمانبەرانیش بریتیە لە زیاد لە ٤ ملیۆن فەرمانبەر کە دەکاتە ڕێژەی ٢٠% دەستی کار، لەلایەکی تریشەوە د. احمد چەلەبی ئەندام پەڕلەمانی عێراق و سەرۆکی لیژنەی دارایی پەڕلەمان ڕایگەیاندوە کە لە ساڵی ٢٠١٥دا دەبێت عێراق ڕۆژانە بڕی دوو ملیۆن و ٩٥٠ ھەزار بەرمیل نەوت بفرۆشێت بە نرخی ٤٥ دۆلاری ئەمریکی ئەو کات دەتوانێت کە موچەی فەرمانبەران دابین بکات کە ساڵانە دەگاتە ٥١ تریلیۆن دیناری عێراقیو مانگانەش ٢٥ر٤ تریلیۆن دینار دەکات..لەکاتێکدا کۆی نرخی نەوتی فرۆشراو بریتیە لە ٥٩ تریلیۆن دینار و کاتێک پارەی تێچوونی دەرھێنانی نەوت بریتیە لە ١٤ تریلیۆن دینار ئەوا پارەی ماوەی نەوتی فرۆشراو بریتی دەبێت تەنھا لە ٤٥ تریلیۆن دینار، کەواتە مانگانە عێراق بڕی ٥ تریلیۆن دینار دەچێتە ژێر قەرزەوە ئەمە لەکاتێکدا قەرزی کەڵەکەبووی سەر عێراق بریتیە لە ٤٠ تریلیۆن دینار.\nعێراق لەکاتی بەرزی نرخی ١ بەرمیل نەوتدا توانی تا کۆتایی ساڵی ٢٠١٣ بڕی ٣ر٧٦ ملیار دۆلار پاشکەوت بکات بەڵام بەھۆی دابەزینی نرخی نەوتەوە لە کۆتایی ساڵی ٢٠١٤ بڕەکە دابەزی بۆ ٦٦ ملیار دۆلاری ئەمریکی وەکو یەدەگی نەختینە لە بانکی ناوەندیدا پاشەکەوت بکات کە ئەم بڕە پارەیە بۆ ناو وناوبانگی دارایی عێراق لەسەر ئاستی دونیادا پاڵپشتێکی دارایی گەورەبوو.\nبەڵام بەردەوام بوونی دابەزینی نرخی نەوت بۆ ٤٠ دۆلاری ئەمریکی، ئەوا بەدڵنیایی ئەم بڕەش بەرەو کەمبونەوەی زیاتر دەچێت و بەمەش عێراق وەکو دەوڵەت بەرەو مایەپووچ چوونی دارایی دەچێت ، ئەگەر بزانین کە بڕی کورتھێنانی بودجەی ساڵی ٢٠١٥ بریتیە لە ٢٥ ملیار دۆلار و لە ساڵی ٢٠١٦دا بریتی دەبێت لە ٢٣ تریلیۆن دینار کە سەرجەمی بودجەی ٢٠١٦ خەمڵێنراوە بە ١٠٦ تریلیۆن دیناری عێراقی. جا بۆ ھاوسەنگکردنەوەی ئابوری عێراق و کەمکردنەوەی زیانەکان پێویستە نرخی ١ بەرمیل نەوت ببێتەوە بە ٨١ دۆلار. کە ھەموو پێشبینیەکانیش بۆ ئەوە دەچن تاکۆتایی ساڵی ٢٠١٦ نرخی نەوت ناگاتەوە ٧٠ دۆلاریش.بەمەش عێراق مانگانەوزە و ساڵانە زیانی گەورەی پێدەگات و ئابوریەکەشی بەرەو داڕمانی زیاتر دەچێت.\nئەوەتا وڵاتێکی گەورە و یەکەم بەرھەمھێنی نەوت لە ڕێکخراوی ئۆپێک و دونیادا کە شانشینی سعودیەیە یەدەگی نەختینەی وەک باسیلێوەدەکرێت تەنھا بەشی ٥ ساڵ دەکات لەکاتێکدا کە نرخی ١ بەرمیل نەوت بریتیی بێت لە ٥٠ دۆلار.کە بڕی یەدەگی نەختینەکەی بریتیە لە ٧ر٧٤٦ ملیار دۆلاری ئەمریکی و دەوڵەمەنترین یەدەگە، بۆ ڕاگرتنی ھاوسەنگی ئابوری سعودیە پێویستە نرخی ١ بەرمیل نەوت یەکسان بێت بە ١٠٦ دۆلار..بۆیە وڵاتە بەرھەمھێنە نەوتیەکانیش بەزیادەوە زیانیان پێدەگات لەبەرامبەر وڵاتانی بێ نەوتدا.\nعێراق بەکوردستانیشەوە کە لە ئێستادا ناشتوانن موچەی مانگانەی فەرمانبەران بدەن لەکاتی خۆیدا ، گەر ئەم دابەزینی نرخی نەوتە بەردەوام بێت ئەوا دەبێت عێراق و ھەرێمی کوردستانیش چاو بە خەرجی و داھاتەکانیاندا بخشێننەوە و پەنا ببەنە بەر کۆمەڵێگ ڕێوشوێنی چاکسازی بۆ کەمکردنەوەی خەرجیەکان و زیادکردنی سەرچاوە و بڕی داھاتەکانیان.گەر نا ئەوا عێراق بەکوردستانیشەوە ھەنگاو دەنێت بەرەو داڕمانی ئابوری و مایەپووچ بوونی دارایش.\n•\tئاشکرایە عێراق و کوردستان دووچاری کۆمەڵێک کێشە و بارودۆخی ناجێگیری سیاسی و ئابوری و سەربازی بونەتەوە بەتایبەتیش ماوەی ٢ ساڵە لە جەنگێکی تاقەتپڕوکێندان دژی چەتەکان و تیرۆریستانی داعش کە بۆتە بارگرانیەکی گەورە لەئەستۆی دەوڵەتدا و خەرجیەکی مانگانەی گەورەی گەرەکە کە نزیکەی ١٠ ملیۆن دۆلار دەبێت، لەپاڵ ئەمانەشدا داتەپینی ژێر خانی ئابوری و کێشەی ئاوارەکان کە ٥٢٧٠٠٠ خێزان و نزیکەی ٥ر٢ ملیۆن و کەس دەبن لەھەموو عێراقداو پشێوی باری ئەمنی وگەندەڵیش لەسەروو ھەمویانەوە بونەتە مووخۆرکەی لاشە و توانای ئابوری دەوڵەتی عێراق و ھەرێمیش.\nکە گەر بەجدی و بە پلانێکی عاقڵانە و زانستیانە و نیەتێکی ڕاستگۆیانەو ورەیەکی پۆڵایینەوە ڕووبەڕوویان نەبنەوە ئەوا کارەساتی جەرگبڕتریشی لێدەکەوێتەوە و ئەوەی خەونمان پێوە دەبینی لە خۆشگوزەرانی و دەوڵەمەندبوون ئەوا ھەموو دەبنە بڵقی سەرئاو و بەدەیان ساڵ بۆ دواوە دەگەڕێینەوە.


3utools تایبەت بە گواستنه‌وه‌ی ته‌واوی په‌ڕگه‌کانی وێنە و ڤیدیۆ له كۆمپیوته‌ره‌وه بۆ ئای دیڤایسه‌كانی ئەپڵ! – کەی ئای تی ئێن\n3utools تایبەت بە گواستنه‌وه‌ی ته‌واوی په‌ڕگه‌کانی وێنە و ڤیدیۆ له كۆمپیوته‌ره‌وه بۆ ئای دیڤایسه‌كانی ئەپڵ!\nزۆرێک لە ئێمە و مانان توشی ئەوە هاتووین کە بە چی رێگایەک یاخود لە رێگەی چ نەرمەکاڵایەک بتوانین ئاڵوگۆری داتا و زانیاریەکانمان بکەین، چەندین نەرمەکاڵایمان هەیە بۆ ئەنجام دانی، بەڵام بەهۆی بەرز کردنەوەی وەشانەکانی سیستەمی وەگەرخەری ئای ئۆ ئێس رووبەرووی چەندین کیشە دەبیتەوە، و ئاخۆ ئێمە چۆن بتوانین ئاڵوگۆڕی داتا و زانیارییەکانمان بکەین لە نێوان ئامێری مۆبایل و کۆمپیوتەرەکەماندا زۆرێک لە بەکارهێنەرانی ئامێرەکانی ئەپل وەک ئای فۆن و ئایپاد رۆژانە ڕووبەڕووی ئەم کێشانە دەبنەوە لە کاتی گواستنەوەی فایل و وێنە، گۆرانی، سودمان لە هەریەکە لە نەرمەکاڵاکانی ( iTools ، Any Trans )وەرگرتووە، بەڵام بەهۆی بەرزکردنەوە وەشانی ئامێرەکانمان وەک پێویست ناتوانین سود لەو نەرمەکاڵایانە وەربگرین، لای زۆربەمان ئاشکرایە کە نەرمەکاڵای Any Trans لە سایتی سەرەکی بە بڕی ٣٩.٩٩ دۆلار سود لە تەواوی خزمەت گوزاریەکانی وەربگریت تەنها بۆ یەک کۆمپیوتەر کە ئەمەش لەم کاتەدا بۆ بەکارهێنەران ئەم بڕە پارەیە زۆرە بەڵام جێگرەوەی ئەم نەرمەکاڵایانە هەیە بەبێ ئەوەی هیچ بڕە پارەیەک سەرف بکەیت دەتوانیت سوود لە باشترین نەرمەکاڵا وەربگریت بە ناوی 3utools کە چەندان تایبەتمەندی زۆر ناوازەی هەیە دەتوانن زۆر بە ئاسانی ئاڵوگۆری داتا و زانیاریەکانتان بکەن لەسەر ئامێری مۆبایل و کۆمپیوتەرەکانماندا.\nتایبه‌تمه‌ندی و تواناكانی نەرمەکاڵای 3utools\nگواستنه‌وه‌ی ته‌واوی په‌ڕگه و كه‌رەسته‌كان بۆ ئایفۆن و ئایپاد وه‌ك وێنه و ڤیدیۆ و میوزیک… هتد.\nدابەزاندنی ئەپ و یاری و موزیک هتد بە ئاسانترین رێگا.\nتوانای گۆرێنی فایلی ڤیدیۆی هەیە بۆ دەنگ توانای گۆڕینی جۆری فۆرماتی دەنگ هەیە بۆ دەنگ.\nچاوپياخشاندن ته‌واوی په‌رگه‌كان، گواستنه‌وه‌ی خێرای په‌رگه‌كان له نێوان كۆمپیوته‌ر و ئایفۆن و ئایپاد.\nپشتگیری كردنی ته‌واوی وه‌شانەکانی iOS 7 تا iOS 11\nتوانای كۆپی كردنی ته‌واوی په‌رگه‌كانی ناو ئامێره‌كه‌ت و گواستنه‌وه‌ی هەیە.\nچاوپياخشاندن و په‌یوه‌ست بوون به ته‌واوی په‌ڕگه‌كانی سیسته‌م به ئاسانترین شێوه وه چوون بۆ هه‌ر په‌رگه‌یه‌ک به بێ هیچ ڕێگریه‌ک.\nیەکێک لە تایبەت مەندیەکانی تری ئەم نەرمەکاڵایە ئەوەیە دەتوان ڤێرژنی ئامێرەکانتان بەرز بکەنەوە لە رێگای ئەو نەرمەکاڵایەوە تایبەت مەندیەکی تر دەتوان ئامێرەکانتان Jailbreak بکەن بە ئاسانترین رێگا، ئەمانە و چەندان تایبەت مەندی تر هەیە.\nچاوپياخشاندن و په‌یوه‌ست بوون به په‌رگه‌كانی iCloud و گواستنه‌وه‌ی به ئاسانترین شێوه. لەم بەستەرەوە ئەپەکە دابگرن.\nتاگەکان 3utools ئای ئۆ ئێس ئەپ و نەرمەکاڵا سیستەمی وەگەرخەر ویندۆز


بڕیاری رۆژئاڤا لە نێوان ژیان و مەرگدا – Knwe.org\nسەرەکی » وتار » پشتیوان جه‌مال » بڕیاری رۆژئاڤا لە نێوان ژیان و مەرگدا\nلەشکرکێشییەی تورکیا بۆسەر خاکی رۆژئاڤای کوردستان کە بەهێزو لۆجستییەکی نابەرامبەرەوە ڕووبەڕووی کوردی رۆژئاوا بۆتەوە بە ناوی دورستکردنی ناوچەی ئارامەوە لەسەر سنوور، بڕیارێکی نوێ نییە، بەڵکو لەدوای هەموارکردنەوەی یاسای سەرۆکایەتیی تورکیاوە بووەتە خولیایەکی سەرەکی ئەو وڵاتە.\nپەلاماردانی رۆژئاوا، لەکاتێکدایە کە ئەمریکا جێی هێشتوون، تائیستاش روون نییە کە جیا لەبەرژەوەندیی بازرگانیی، نهێنیی ئەم پشتتێکردنەی ئەمریکا لەم باردۆخە هەستیارەی کورد چیبووە، بە ئاشکراش دەیزانی کە تورکیا هەڕەشەی سڕینەوەیان لێ دەکات، بەڵام دواجار هەرجێی هێشتن.\nئەوەی گرنگە لێرەدا ئاماژەدانە بە رۆڵی سەرکردەکانی کورد لە بڕیارداندا، چونکە ئەستەمە تۆ لەناو قەفەزی ئاگریندا بتوانیت بە نیوە سووتاوی دەربچیت و نەمریت، ئەمەش جۆرێکە لە زانستی سیاسەت و بەتوانایی لە دروستکردنی بڕیاری سیاسیدا.\nرێککەون لەگەڵ رژێمی ئەسەددا، باشترین بڕیاربوو، چونکە کوردی رۆژئاڤا ئەگەر ئەم بڕیارەیان نەدایە، سێ بەرەی جەنگیان لەخۆیان دەکردەوە، کە هەریەک لە تورکیاو چەکدارەکانی ئۆپۆزسیۆنی سەربە تورکیا لەلایەک و داعش و رژێمی ئەسەد، ئەمەش دۆخەکەی بەرەو جینۆسایدی تەواوەتی دەبرد، بۆیە عاقڵمەندانترین بڕیار لەنێوان ژیان و مەرگدا، ئەوەبوو کە ژیانیان بۆ گەلەکەیان هەڵبژارد.\nئەگەر باس لە ئێستا و لۆژیک بکەین بۆ رۆژئاڤا، یان هەر پاچەیەکی تر کە پەیوەستە بە مانەوەی کورد و کوردستان و دوورکەوتنەوە لە دروشمەکان لەگەڵ واقیعدا و بۆ قۆناغ و سەردەمی ئێستا، خوێندنەوەیەکی جیاوازی هەیە، ئەوەیە کە کورد خەبات دەکات و شەڕی پاراستنی کوردستان دەکات بۆ ئەوەی کورد بمێنێتەوە لەسەر خاکەکەی، لەپاڵ تەکنیکی سەربازی و ئازایەتیدا، تەکنیکی سیاسی گرەنتییەکی ترە بۆ سەرکەوتن و مانەوە.\nناکرێت بە حەماسێکی جەنگاوەرە ئەفسانەییەکانەوە بجەنگن و باکیان بە ژیانی نەتەوەکە نەبێت، ناشبێت لۆژیک بەوجۆرە ئاراستەیان بکات، واتە هەموو بمرن بۆ ئەوەی کوردستان بمێنێت، ئەگەر پێچەوانەی ئەوەش بیربکرێتەوە یان بریارێکی تری سەربازی و سیاسی بدرێت، ئەوا بەخیانەتکردن تۆمەتبار بکرێن، کە ئەمە قسەی زۆرێک لە سیاسی و نووسەرەکان بوو، پێیانوابوو کورد دەبوایە بجەنگن تا مردن، نەک لەگەڵ سوپاکەی ئەسەددا رێکبکەون، بەڵام بەپێچەوانەوە، ئەوان ژیانیان هەڵبژاردووە، دوای ئەمەش ئەوەی کە کراوە، تەنها رێککەوتنێکی سەربازییەو بەڕێوەبردنی شارەکان نییە و کورد و ئیدارەی خۆسەریی خۆیان کاری خۆیان بەڕێوە دەبەن.\nرووداوەکانی رۆژانی داهاتووش ئەوە نیشان دەدەن کە ئاخۆ کورد دەتوانێت بەرگەی گوشاری ئەو هەمووە لایەنە بەرژەوەندیدارەی ناوچەکە بگرێت و خۆی لەگەڵ دۆخەکەدا بگونجێنێت یان وەکو جاران دەبێ ببێتەوە بە ئۆپۆزسیۆن و ریسەکەی لێ دەبێتەوە بەخوری.\nئەوەی گرنگە بۆ ئێمە لە هەرێم، بەکەم سەیرنەکردنی ئامانجەکانی تورکیایە و ئەو جموجۆڵ و هەڕەشە بەردەوامانەیە کە بۆنەسرین كوردە\nئەم ئامانج و بەرژوەندییانە دەستی داوەتێ و ئێستا ناوچەکەی هەژاندووە، ئەگەرچی میدیاو دامەزراوە رەسمییەکانی تورکیا هیچیان لەبارەی باشوورو ئەگەری پەلاماردانییەوە رانەگەیەندووە، بەڵام لە میدیا سێبەرەکانی و دامەزراوە ناڕەسمییەکانییەوە فەزایەکی ترس و دڵەڕاوکێ زاڵکراوە، کە گوایە بە رۆژئاڤاوە ناوەستێت و چیتر دەست ناپارێزێت، خەڵکی سیڤیل و دەستکەوتەکانی خەڵکی هەرێمی کوردستانیش لە داهاتوودا دەکاتە ئامانج.\nئەممشتومڕەی لەوبارەیەوە دروستبووە لە ناوەندە جیاجیاکاندا، حکومەتی تورکیا دەخاتە بەردەم بەرپرسیارێتی ئەوەی کە وەڵامێکی یەکلاکەرەوەی هەبێت، هەروەک سەرکردایەتیی هەرێمی کوردستان دەخاتە بەردەم بەرپرسیارێتییەوە بەجۆرێک کە:\nیەکەم- پێویستە کۆبوونەوەیەک بکرێت لەسەر ئاستی کەسایەتیی باڵای حزبەکان و تەئکید لە یەکگرتن بکەنەوەو دووربکەونەوە لە کێشە ناوخۆییەکانیان.\nدووەم: ئەم هێزانەی کە چەند ساڵێکە تورکیا هێناویەتە ناو خاکی هەرێمەوە، پێویستە لەڕێگەی حکومەتی عیراقەوە، داوای دەرچوونیان بکات لە خاکی هەرێم.\nسێیەم: پێویستە سەرکردایەتی سیاسیی کورد و لەڕێگەی دامەزراوە رەسمییەکانی پەرلەمان و حکومەتی هەرێمەوە سەردانی بەغدا بکەن و گفتۆکانیان لەگەڵ حکومەتی فیدراڵی عیراقدا چڕ بکەنەوەو هەوڵی رێکەوتن و نزیکبوونەوەیەک بدەن.\nچوارەم: پێویستە کەسایەتییە دیپلۆماسییەکانی کورد کە لە وڵاتانی دەرەوەن، هەوڵی لۆبیکردن بدەن بەقازانجی هەرێم بەتایبەتی و دۆزی کورد بەگشتی و سەرنجی وڵاتان رابکێشن بۆ مەترسیی پەلهاویشتنی زیاتری سوپای تورکیا بۆ ناو خاکی هەرێم.\nخۆ ئەگەر وەک کورد هەوڵ نەدەین بەر لە هاتنی زیاتری سوپای تورکیا بگرین و ئامادەکاریی بۆ نەکەین، رەنگە نەتوانین وەک رۆژئاواش فریای خۆمان بکەوین، لەبەرئەوەی ئێمەش تەنها هەرێمێکین و خاوەنی دوڵەت و فڕۆکەو چەکی قورسی ئەوتۆ نین بۆ بەرگریی لەخۆکردن و لەرووی داهاتی ناوخۆییشەوە بەرگەی قەیرانێکی دوو مانگی ناگرین و رابردووش نزیکیش ئەوەی بۆ سەلماندین.


پەرلەمانتارێك: نرخی لیترێك بەنزین لە هەزار دینار نزیکدەبێتەوە – Politic Press\nبڕیاردەری لیژنەی وزە و سامانە سروشتییەكانی پەرلەمانی كوردستان رایدەگەیەنێت “نرخی بەنزین خەریكە لە هەزار دینار نزیك دەبێتەوە، لەکاتێکدا پاڵاوگەكانی كوردستان نەوت و بەنزین بۆ عێراق دەپاڵێون و لیتری دەدرێت بە 450 دینار”.\nچەند رۆژێكە دەنگۆی ئەوە هەیە، نرخی بەنزین، زیاتر بەرزبێتەوە بەشێوەیەک کە نرخی هەر لیترێک بەنزین 50 دیناری دەچێتەسەر.\nسەركۆ ئازاد گەڵاڵی بڕیاردەری لیژنەی وزە و سامانە سروشتییەكانی پەرلەمانی كوردستان ڕایدەگەیەنێت “لە هەرێمی کوردستان لیترێك بەنزین بە 800 و 900 دینار دەیفرۆشرێت، بەرپرسانیش بۆ بەرزبونەوەی بیانو دەهێننەوە و دەیخەنە ئەستۆی بەرزبونەوەی بەهای دۆلار بەرامبەر دینار و بەرزبونەوەی نرخی نەوت لە جیهاندا.\nدەشڵێت “دەبێت وەزارەتی سامانە سروشتییەکان رۆڵی لە هاوردەکردنی بەنزین لە کوالێتی و نرخی بەنزین هەبێت، هاوكات حكومەت قازانجیەتی ئەو نەوتەی بەرهەمی دەهێنێت لە ناوخۆ بیپاڵێوێت و لە ناوخۆدا بیفرۆشێتەوە، چونکە پارەی زیاتر دەستدەكەوێت، واتە ئەگەر بەرمیلێك نەوت بە دەرەوە بفرۆشێت و بەرمیلێكیش لە ناوخۆدا، ئەوا ئەوکات داهاتی ناوخۆی زۆر زیاتری دەستدەكەوێت و باشترە.\nسەرۆک ئازاد گەڵاڵی دەشپرسێت، “بۆچی لە هەرێمی کوردستان نرخی لیترێك بەنزی ئەوەندە بەرزە و لە عێراق و ناوچە كوردستانییەكانیش (450) دینارە و بە جێگیری ماوەتەوە و بەرزبونەوەی نرخی نەوت و بەهای دۆلاریش كاریگەریی لەسەری دروستناكات؟”\nئەمە لەكاتێكدایە، ئێستا نرخی لیترێک بەنزینی نۆرماڵ لە بەنزینخانەکانی هەرێمی کوردستان 700 دینارە نرخی لیترێک بەنزینی جۆری موحەسەن لە 750 دینارەوە ببێت بە 800 دینار، لە جۆری سوپەریش نرخی لیترێکی لە 850 دینارەوە بۆ 900 دینار زیاد ببێت.\nTags: بڕیاردەری لیژنەی وزە و سامانە سروشتییەكانی پەرلەمانی كوردستان سەركۆ ئازاد گەڵاڵی


دەرباز محەمەد: ١٢٥ هه‌زار هاوڵاتی سنووری که‌رکوک و خورماتوو ئاواره بوون – کوردی – RojNews.News\nدەرباز محەمەد: ١٢٥ هه‌زار هاوڵاتی سنووری که‌رکوک و خورماتوو ئاواره بوون\n02/03/2020 - 4:09:19 pm\nشەممە, 21 أكت 2017 – 13:43\nوه‌زیری کۆچ و کۆچبه‌رانی عێراق ڕایگه‌یاند، کە به‌هۆی ئاڵۆزییەکانی چەند ڕۆژی ڕابردووەوە، ١٢٥ هه‌زار هاوڵاتی سنوری که‌رکوک و خورماتوو ئاواره بوون.\nکاتژمێر ١٢ی نیوەڕۆی ئەمڕۆ، د.دەرباز محەمەد، وەزیری کۆچ و کۆچبەرانی عێراق، کۆنگرەیەکی ڕۆژنامەنووسی لە دیوانی ئیدارەی گەرمیان، لە شارۆچکەی کەلاری ناوەندی ئیدارەی گەرمیان ئەنجام دا.\nده‌رباز محه‌مه‌د، ڕایگه‌یاند:”سه‌ردانی ئاواره‌کانی سنووری ناوچه‌ی گه‌رمیانمان کردووه، که زۆربه‌یان خه‌ڵکی شارۆچکەی خورماتوون”.\nڕاشیگەیاند:”به‌پێی ئاماره‌کان، له شاری که‌رکوک و شارۆچکەی خورماتووی سەر بە پارێزگای سەلاحەدین، نزیکه‌ی ١٢٥ هه‌زار هاوڵاتی کورد ئاواره‌ی شارەکانی هەولێر، سلێمانی و هەڵەبجە بوون”.\nده‌رباز محه‌مه‌د، وتیشی:”شمه‌ک و پێداویستیمان به‌سه‌ر ئاواره‌کاندا دابه‌شکردووه و به‌رده‌وامیش ده‌بین له هاوکارییه‌کان، سولفه‌یه‌کیشمان خستووه‌ته به‌رده‌ست ئیداره‌ی گه‌رمیان، بۆ ئه‌وه‌ی سه‌رپشک بن له دابینکردنی پێداویستییه‌کانی ئه‌و ئاوارانه له ئێستادا”.\nوەزیری کۆچ و کۆچبەرانی عێراق، ئاماژەی بەوەشکرد:”له‌سنوری گه‌رمیان له که‌مپی تازه‌دێ ٦٠٠ کابینه‌ی چۆڵ هه‌بووه، ٢٠٠ خێزانی ئاواره‌ی خورماتوومان تێیدا نیشته‌جێ کردووە، بەپێی خواستی ئاوارەکانیش دەتوانین کابینە چۆڵەکانی دیکەشیان بۆ دابین بکەین”.\nدەرباز محەمەد, وەزیری کۆچ و کۆچبەرانی عێراق ئه‌وه‌شی خسته‌ڕوو، که پێیان باشه ئه‌و ئاوارانه بگه‌ڕێنه‌وه سنووری شارۆچکەی خورماتوو، بۆ ئه‌و مه‌به‌سته‌ش له‌گه‌ڵ حکومه‌تی عێراق قسه‌یان کردووه، داوایان لێکردوون چه‌کدارانی حه‌شدی شه‌عبی له شارۆچکەکە بکشێنه‌وه و ئه‌و وێرانکارییه ڕابگیرێت، بۆ ئەوەی هاوڵاتیانیش ماڵەکانی خۆیان چۆڵ نەکەن.\nڕۆژی ١٦ی ئەم مانگە، چەکدارانی حەشدی شەعبی و سوپای عێراق، هیرشیان کردە سەر شاری کەرکوک و شارۆچکەی خورماتووی سەر بە پارێزگای سەلاحەدین و پاش شەڕێکی چەند کاتژمێریی، هێزی پێشمەرگە کشانە داووە و کەرکوک و خورماتوو و سەرجەم ناوچە دابرێندراوەکان کەوتنە دەست هێزی عێراق و دوێنێ-ش چوونە ناو شارەدێی پردێ-ی سەر بە پارێزگای هەولێر و تیایدا جێگیربوون، بەو هۆیەشەوە ژمارەیەکی زۆری هاوڵاتیانی ئەو ناوچانە ئاوارەبوون.\n“باشوری کوردستان ئەزموونی تاڵی لەگەڵ دواخستنی هەڵبژاردنەکاندا هەیە”\nیەپەژە و یەپەگە هێرشی چەتەکانیان بۆسەر عەفرین تێکشکاند


سەرەكیترین تێزی فەلسەفی ئاگامبێن لەگەڵ پەتای كۆرۆنا یەكیگرتەوە\nپێشەكیەكی پێویست: فەلسەفاندنی پەتای كۆرۆنا لەسەر دەستی جیۆرجیۆ ئاگامبێن Agamben پاڵنەرێكی سەرەكی بوو بۆ هێنانەپێشەوەی گفتوگۆ لەناو روناكبیرانی ئەوروپا لەسەر پەتای ناوبراو. ئەم بەشە، پێدەچێت دوو بەشی دواتریش، كە تەواوكەری هەمان ئەو باسەیە سەبارەت بە "فەلسەفە و كۆرۆنا" دەستمانداوەتێ، تەرخاندەكەین بۆ شیكاركردنی چۆنیەتی یەكگرتنەوەی سەرەكیترین تێزی فەلسەفیی ئاگامبێن لەگەڵ پەتای كۆرۆنا. بۆ ئەو مەبەستە سەرەتا تەلاری فەلسەفی ئەم بیریارە نمایش دەكەین و دواتر ئەوە پیشاندەدەین لەسەر چ بناغە و بیانوویەكی فەلسەفی ئەم یەكگرتنەوەیە هاتووەتەسازان. هاوكات بۆ ئەوەی یەكگرتنەوەكە راڤەبكەین پێویستمان بەوەش دەبێت بۆچوونە سەرەكییەكانی ئاگامبێن لەو نووسینانەیەوە هەڵبهێنجێنین لەماوەی دوو مانگی ڕابردوو سەبارەت بە پەتای كۆرۆنا بڵاویكردونەتەوە. لە سەرێكی تریشەوە، لە ماوەی بڵاوبوونەوە و تەشەنەسەندنی كۆڤید-19 لە وڵاتان، لێرە و لەوێ، وشەگەلێكمان بەرگوێكەوت: قەدەغەی هاتووچۆ، خراپی دۆخ، لەژێرچاودێریبوون، بارودۆخی نەخوازراو، ڕەوش (دۆخ، بار) ئاسایبوونەوە، دۆخی ئاوارتەی وڵات، باری نائاسایی، ئاسایشی نیشتمانی و....كە هەر هەموو شایانی تێڕامانن هاوكاتیش تێزە فەلسەفییە سەرەكیەكانی ئەم بیرمەندە ئیتالییەیان بیرخستینەوە. لەتەك ئەوەشدا هەوڵدەدەین پەیبەوە بەرین لە چ ئاستێك دونیابینینی ئاگامبێن لەسەر پەتای كۆرۆنا وەك خۆی نەیپێكا، چونكە ئاگامبێن لە یەكەم پەرچەكرداری بەرامبەر مامەڵەی دەسەڵاتی ئیتالی لەگەڵ پەتاكە حاڵەتەكەی بە ترسناك نەبینی و بەشێکی زۆر کەم نەبێت کە بە "دووچاری هەڵاوسانی سییەكانی" لەقەڵەمدان و وتیشی" گەر ئەمە دۆزەكە بێت بۆچی دەسەڵات ئەو هەڵایە دروستدەكات" و بەمەش ڕەخنەیەكی زۆری ئاراستەكرا و ئێمەش بەشێك لەو ڕەخنانە بەسەر دەكەینەوە.\nئاكاری ڕەوشی ئاوارتە لە پێش كۆرۆنا\nفەیلەسوفەكان لێناگەڕێن رووداوەكان، بێ ئەوەی قسەی لەسەربكەن، تێپەڕێن. هەر لەسەرەتای تەنگەژە تەندروستی و پزیشكییەكەوە، كە تەنگەژەی سیاسی- ئابووری تادەگاتە پەروەردەی و كولتووری-كۆمەلایەتیشی بەدوای خۆیدا راكێشا،ئاگامبێن لەپێشی پێشەوەی هەموو ئەوانەبوو(ژیژێك Žižek ی لێدەرچێت)وتنی فەلسەفی لەو بارەیەوە بڵاوكردەوە و خودی وتنەكانیشی فەلسەفە سیاسییەكەی و سەرەكیترین تێزی فەلسەفیشی، ڕەوشی ئاوارتە(باری ئاوارتە، دۆخی ریزپەڕ State of exception)، جارێكیتر خستەوە بەرباس. ئەو دەمەی ڕەوشی ئاوارتە، لە ئیتالیا و زۆربەی وڵاتانی ئەوروپا تا دەگاتە بەشێك لە ئەمەریكا، راگەیەندرا بەجۆرێك لەجۆرەكان سەلماندنێك بوو بۆ تێزە سەرەكیەكەی ئاگامبێن، كە لە پەرتوكی""ڕەوشی ئاوارتە""خستوبیەڕوو. بێگومان ئاگامبێن هەشت ساڵێكیش پێش ئەم كارە فەلسەفییەی لە كارێكی تری(دەسەڵاتی سەروەر و ژیانی رووت Sovereign Power and Bare Life) وردەكارییە فەلسەفییە سیاسیەكانی خۆی لەو بارەیەوە بە زەقی نیشاندابوو. بۆ ئەوانەش بە فەلسەفەی سیاسی ئاگامبێن ئاشنان لەوە حاڵین وتنی ئاگامبێن لەسەر سەروەریی(فەرمانرەوای ،حاكمیەت Sovereignty) و ڕەوشی ئاوارتە بە تونێلی وتنە هزرییە سیاسییەكانی كارل شمیت Schmitt و والتەر بنیامین Benjamin بە پلەی یەك و بۆچوونە سیاسییەكانی هانا ئەرێنت Arendt بە پلەی دوو تێدەپەڕێت، ئەوەش بناغەی لە گەلێك لاوە بۆ هزری سیاسی ئاگامبێن دانا.\nبۆ ئەو مەبەستە لەو تێگەیشتنە ئاگامبێنیانەوە دەستپێدەكەین،كە هزری ئاگامبێن لەناو ئەم باسە لەخۆی دەگرێت، كە توێژینەوە لەسەر ئۆشویتز Auschwitz(ئۆردوگای كوشتارگەی جوولەكەكان)، كامپی گوانتانامۆ Guantanamo (بەندیخانەیەكی ئەمەریكییە)، دەچێتە خانەی وتن لەسەر بیۆپۆلیتیك Biopolitics (سیاسەتی بایۆلۆجی، سیاسەتی ژیانی). بەپێی ئاگامبێن مرۆڤی سەردەم و گرفتە بووناوییەكانی ئەم مرۆڤە شایانی شیكاریین هەر بۆیە لە فەلسەفەكەیدا ژیان، ژیانێكی خراپ و هەل و مەرجی مانەوە، یان"بوون لەژێر سایەی سیاسەتێكی ئێتیكی رۆژئاوایی"هەموو ئەمانە هەڵوێستەی گرنگییان لەبارەوە مەرجەبكرێت. گومانی ئاگامبێن لێرە لە"مۆدێلی هزری سیاسی نوێی رۆژئاوایە"كە هەمیشە توانای بەكاربردنی بیۆپۆلیتیكی هەیە و لەناو ئەوەشدا دروستكردنی قووربانی تاكە بەرهەمی ئەم بەكاربردنەیە. پرسیارە بناغەییەكە لێرە ئەوەیە: كێ ئێستا، لەگەڵ بڵاوبوونەوەی پاندێمی كۆرۆنا، جوولەكەیە و كێش نازییە؟ ئەو كەسە جولەكەکەیە کە كەرەنتینكراوە و ئازادی لێزەوتكراوە یان ئەوەی قوربانی پەتای كۆرۆنایە؟ شێوەی ناشتنی مردووانی كۆرۆنا هاوشێوەی شێوەی مردووانی(جوولەكەكانی) ئۆشویتز نییە؟ چونكە ئۆشویتز خۆی وەك شوێنی لەدەستدانی كەرامەت نیشاندەدات، شوێنێك بەد Evil ی تیا بەرهەمدەهێنرێت، بەدی لەوێ دەبێت بە شمەك هەرچی كۆرۆنایە كەم بەشداری لە بەرهەمهێنانی بەدی نەكرد!ئاگامبێن لە رێگای تێزەكانی هەنا ئەرێنتەوە فەلسەفە بەسەر ئەم شوێنەوە دەكات و دووبارە بەرهەمهێنانەوەی پرسیاری ئێتیكی و سیاسی لەسەر شوێنی ناوبراو دەكات بە بناغە بۆ قسەكردن لەسەر پەراوێز و بندەست و بێمافەكانی ناو شارستانی تازەی رۆژئاوا. ئەو جیاوازییەش ئاگامبێن لەنێوان ژیان و مەرگ لەو شوێنە دەیكات لە تێگەیشتنی بیۆپۆلیتیكانەی میشێل فوكۆ Foucault وە سەرچاوەی گرتووە كە لە رووی تێۆرییەوە بە بابەتی تێگەیشتنی فوكۆ بۆ پانئۆپتیكۆن (چاودێریهەموو Panopticon) گرێدەداتەوە. باشە ئەم تیۆرییەی ئاگامبێن وامانلێدەكات لەماڵەوەبوون لە كاتی كەرەنتین بە ئۆردوگا زۆرە ملێكانی جوولەكەكان بچووێنین؟ خۆمان بە پەناهەندەی ناو ماڵی خۆمان بزانین؟ ببینە تالیبانێكی گوانتانامۆی ناو شوقەكانی خۆمان؟ ژوورەكەمان وەك ژووری زیندانیەكی سەر سنورەكانی توركیا/یۆنان ببینین؟ باشە بۆ ئێمە پرسیارەكانمان بەم شێوەیە ئاراستەی ئاگامبێن دەكەین؟هۆكارەكەی لای خوارەوە رووندەكەینەوە. بۆ ئەوەی هۆكارەكەی روونبكەینەوە پێویستمان بەوە دەبێت لە بنەما تیۆرییەكانی ئاگامبێن سەبارەت بە ڕەوشی ئاوارتە(باری ریزپەڕ) و بابەتی سەروەریی وڵات و ئەو مرۆڤە پیرۆز Homo sacer ەش تێبگەین كۆڵەكەی تیۆری تێزی ئاگامبێن، لەبارەی بیۆپۆلیتیكەوە، پێكدێنن.\nلە رێگای بینینی ئاگامبێنەوە بۆ تێۆری ڕەوشی ئاوارتە لەوە حاڵێیدەبین ڕەوشی ئاوارتە تێۆرییەكیشە لەسەر ڕەوشی مرۆڤی سەردەم و مافەكانی. مافی ئەو خەڵكی جیهانی سێیانەی لە ئۆردوگای پەناهەندەكان لە ئەوروپا بەبێ وەڵام ماونەتەوە و پێیاندەوترێت بێ كاغەزەكان sans-papiers، كە هیچ مافێكی یاسای، تەندروستییان نییە تا دەكاتە بێ مافە بەندكراوەكانی Guantánamo، كە لە شەڕی ئەمەریكی/تالیبان دوای 11 سێپتێمبەر كەوتنەدەست ئەمەریكایەكانەوە. واتە ڕەوشی ئاوارتە( State of Exception) دەكارێت ڕەوشێكی نوێ لەگەڵ خۆیدا بهێنێت و "خۆی وەك پارادایمێكی، چوارچێوەیەكی گشتگیری، زاڵ لە سیاسەتی هاوچەرخدا نیشانبدات". لە رێگای گوزارەی ڕەوشی ئاوارتەوە ئاگامبێن گفتوگۆی واتای سەروەریی دەكات كە ئەمەش دەیباتەوە سەر گفتوگۆی بۆچوونە سیاسییەكانی شمیت Schmittلەسەر واتای ناوبراو. شمیت، كە لەم روەوە سەرچاوەی تێۆری ئاگامبێنە، وای بۆدەچوو"ئەوە سەروەرییە لە وڵاتدا ڕەوشی ئاوارتە دەستنیشاندەكات" و لە كاتی جێبەجێكردنیشی كار بە دستور ناكرێت. بۆ ئەوەی ئەو ڕەوشەش وەگەڕبخرێت پێویستدەكات یاسا كاری پێنەكرێت. بەپێی تێۆری سیاسی شمیت "بۆئەوەی سەروەریی سەرپشكبێت پێویستە ڕەوشی ئاوارتە پیادەبكرێت". ئامانجی سەرەكی لە بوونی ڕەوشی ئاوارتە، بەپێی تێگەیشتنی فەلسەفی ئاگامبێن، بۆئەوەیە دەسەڵات بتوانێت بمێنێتەوە. ئەو دەمەش ئەو ڕەوشە پیادەدەكرێت"ئەوەی پێیدەڵێن مافی مرۆڤ فەرامۆشدەكرێت، ئەمەش بەزۆری لەبەرئەوەی پاراستنی سەروەریی بۆ ئەو هێزە سیاسییەی لە پشت داڕشتنی ئەو ڕەوشەوەیە سەروەریی سەروەر گشت شتێكە". شمیت وتەنی، كە بۆچوونی ئاگامبێنیشە، رەوشی ئاوارتە، كە هەل و مەرجێك دروستیدەكات، ئەو هەلومەرجە رێگا بۆ بێ یاسایی یاسا خۆشدەكات. كەوابێت تالیبانەكانی گوانتەنامۆ نە تاوانبارن و نەش بێتاوان، تەنیا دەستبەسەرێكی بێمافن و هیچیتر. ئالێرە شیاویی لە ئارادایە بۆ "جیاكردنەوەی زەبری پوخت لە دەسەڵاتێكی بەدەستوركراو". ئەوەی بۆ ئاگامبێن لە تێۆری ڕەوشی ئاوارتەی شمیت دا شایانی هەرسكردن نییە ئەوەیە شمیت ڕەوشی ئاوارتە لە كۆنتێكست contextی یاسایدا جێدەكاتەوە."ڕەوشی ئاوارتە بۆ شمیت شتێكە لە دەرەوەی كاوس(شێواوییChaos )و لە كۆنتێكستی یاسایی و سەربازیدا دەمێنێتەوە"."تێگەیشتنی شمیت بۆ ڕەوشی ئاوارتە هەوڵێكە بۆ جیاكردنەوەی نۆرم (رێساnorm ) لە بڕیار". شمیت وایلێكدەداتەوە هەڵپەساردنی یاسا مەرجی مانەوەی سەروەریی سیاسییە.ئەم هەڵپەساردنی یاسایەش بۆ پاراستنی سەروەرییە نەك شتێكی تر.هەموو ئەوەش كە لەم روەوە دەكرێت بۆ ئەوەیە سەروەری(رابەری) سیاسی وڵات بمێنێتەوە.\nهەرچی والتەر بنیامین Benjaminە، كە ئاگامبێن لەمڕوەوە دیتنەكانی بەهەندوەردەگرێت، لەو باوەڕەدایە"ڕەوشی ئاوارتە ڕەوشێكی بێ یاسایە".ئەم ڕەوشە بنیامین وتەنی "بۆ خستنەگەڕی زەبرێكی پوختی شۆڕشگێڕانە بەكاردەبرێت. ئەمەش ڕەوشێكی تازە لەگەڵ خۆی دەهێنێت كە بێ یاسای دەخاتەوە". ڕەوشی ئاوارتە لە زەینی سیاسی ئاگامبێن ئەوەش دەگەێنێت"ئەوەی لە دەرەوە و ناوەوەی یاسایە تەنیا دەسەڵاتە و ڕەوشی ئاوارتە دەكارێت باری یاساڕێژی بگۆڕێت و پێشێلیش دروست بكات. هاوكات ڕەوشی ئاوارتە نە لە ناوەوە و نەش لە دەرەوەی سێستەمی مافە". هاوكات ئاگامبێن پەی بۆ ئەو راستیەش دەبات كە"دەسەڵات لە كاتی قەیرانا یاسا و هێزی خۆی بەكاردەبات و لەم بارودۆخەشدا زۆر ئاساییە مافی هاوڵاتێتی و تاك ژێرپێبخرێن. ئەمەش لەبەرئەوەی ڕەوشی ئاوارتە ئەو ڕەوشەیە كە زۆنی بێ یاسای لەناو یاسا شوێن بۆ خۆی دابیندەكات".واتە، ڕەوشی ئاوارتە دژی دەوڵەتی یاسایە. ئاگامبێن ئەوەشمان پێڕادەگەێنێت"ناواخنی بیۆسیاسی Biopolitics ڕەوشی ئاوارتە ئەو كاتە دەردەكەوێت ماف لەگەڵ شتی ژیانیدا لەپێكداداندا بێت". ئەمەی باسكرا ڕەوشێك دێنێتەپێشەوە ستاتۆس(قەوارەی) ی یاسای تاك هەڵدەوەشێنێتەوە و بارێكی یاسایی تر بەرهەمدەهێنێت ناچۆنایەتی دروستكەرە.واتە،"ڕەوشی ئاوارتە یاسایەكی تایبەت نییە وەك یاساكانی جەنگ، بەڵكو لەگەڵ ڕەوشی ئاوارتە بار(ڕەوش) ێك دێتەپێش مافەكان بەرتەسك و سنوردار دەبن".\nئاگامبێن بۆئەوەی وێنەیەكی پانۆرامایمان لەسەر ڕەوشی ئاوارتە بەرچاوبخات لە ئیمپراتۆریەتی رۆمانییەوە دەستپێدەكات تا دەگاتە سەردەمی ناپلیۆن لە فەرەنسا و دواتر دێتەسەر دەم و وەختی جەنگی جیهانی دوو و نموونەكەشی هەردوو رژێمی هیتلەر و مۆسۆلینییە كە فۆرمێكی یاساییان بە رەوشی ئاوارتە دا. ئاگامبێن پێشیوایە"كۆماری وایمارWeimar Republic بەدرێژای 12 ساڵ لەڕووی یاساییەوە ڕەوشی ئاوارتەی پیادەكردوە". ئەوەی تایبەت بەم لایەنە زێدە گرنگە سەرنجی بخرێتەسەر ئەوەیە لەڕووی تێۆرییەوە"ئاگامبێن جیاوازی لەنێوان ڕەوشی ئاوارتە و دیكتاتۆریی دا دەكات" و پاشتر دێتە سەر بارودۆخی دوای رووداوەكانی 11 ی 9 لە ئەمەریكا و وڵاتانی هاوچەرخی رۆژئاوایی و هێما بۆ ئەوە دەكات كە چۆن مافەكانی تاك لەژێرسایەی ئەو ڕەوشی ئاوارتەیەی ئەو رووداوانە دروستیانكرد بەئاگاییەوە فەرامۆشكران. بەپێی جیهانبینی فەلسەفی ئاگامبێن"بۆ ئەوەی ڕەوشی ئاوارتە شیبكرێتەوە مەرجە واتای پێویست necessity شیبكرێتەوە".ئاگامبێن بۆ ئەو مەبەستە مێژووی كۆن و نوێی رۆژئاوا هەڵدەداتەوە تادەگاتە رووداوەكانی 11 ی 9 لە ئەمەریكا. بۆئەوەی شتەكان ووردتر نیشانبدات بۆ ئەو مەبەستەش گەشتێك بەناو ئیمپراتۆریەتی رۆمانی كۆندا دەكات و ئەو حاڵەتە نیشاندەدات كە یاسا لەگەڵ پێویستیدا كاریكردووە. مەبەستی ئاگامبێن لەمە ئەوەیە كە ڕەوشێك دێتەپێشەوە شیاوی بۆ ئاوارتەیی یاسا مسۆگەردەكات. ئاگامبێن تێبینی ئەوەشی كردوە سیاسییەكان لە سەردەمی نوێدا گەر پێویستی بۆ ئەو مەبەستە لەئارادابووبێت یاساشیان هەڵوەشاندۆتەوە و، پێشیوایە ئەمە بووە بە مێتۆدێكی سەرەكی بۆ دەسەڵاتی سیاسی و بەكاریشی بردووە تا لە بەڕێوەبردن بەردەوامبێت. ئەمەش ڕێك یەكگرتنەوەی تێزی سەرەكی فەلسەفیی ئاگامبێنە لەگەڵ پەتای كۆرۆنا كە دواتر، لە بەشەكانی تر، زۆر بە وردی لەسەری دەوەستین.\nوێڕای ئەوەی وترا، گرنگترین خاڵێك سەبارەت بەوەی لایسەرەوە هێمای بۆكرا، بەپێی ئاگامبێن، ئەوەیە كاتێك سێستەمە سیاسییە دێمۆكراسییەكان بەیانی ڕەوشی ئاوارتە دەكەن لە دوای ئەوەوە ئیدی جیاوازی لەنێوان سێستەمی دیكتاتۆری و دێمۆكراسی دا نامێنێت و، پێداگیری لەسەر ئەوەش دەكات شێوازی بەڕێوەبردن لە وڵاتانی هاوچەرخ ووردەووردە خۆی لە ئیدارەسازی نزیكدەكاتەوە تا ماف و یاسا. ئەو كاتەش سێستەمە سیاسییە دێمۆكراسییەكان"ڕەوشی ئاوارتە رادەگەیێنن(لێرە دەشێت مەبەستەكە حکومەتی سەربازیی یان پیادەكردنی ئەحكامی عورفیش بێت) جیاوازیەكی ئەوتۆ لەنێوان سێستەمی سیاسی دێمۆكراسی و دیكتاتۆری دا نامێنێت. باشە خۆ گرنگە بزانین كێ بڕیار لەسەر دۆخی ئاوارتە دەدات؟كێ ئەو مافەی هەیە؟ چۆن بارودۆخی نەخوازراو سەرهەڵدەدات؟\nبۆ شیكاركردنی ئەو پرسیارانە ئاماژە بەوە دەکەین کە ئاگامبێن سەبارەت بە ڕەوشی ئاوارتە، بەپێچەوانەی شمیتەوە، خاوەنی تێۆرییەكی فەلسەفی-سیاسی خۆیەتی و بابەتی ڕەوشی ئاوارتەش دەكات بە مەحەكی دادوەری بەسەر چۆنیەتی كاركردنی دەسەڵات و خاڵی جیاكارەش لەنێوان دوو مۆدێلی دەسەڵات: دێمۆكراسی و تۆتالیتاری. بۆ ئەوەی ئەم هزرەڤانە تێۆرییەكی تایبەت بە ڕەوشی ئاوارتە دابهێنێت بێگومان پێویستی بەوە دەبێت بە تونێلی گفتوگۆ تێۆرییە سیاسییەكانی پێش خۆیدا تێپەڕێت هەروەك لایسەرەوە هێمای بۆكرا، لێ لەو بەینەدا دەستبەرداری بۆچوونە سیاسییە-فەلسەفەییەكانی خۆی نابیێت. بۆ ئاگامبێن گرنگە ئێمە لەوە تێبگەین لەو شوێنەی ڕەوشی ئاوارتە پیادەدەكرێت ماف ژێردەكەوێت و ئەو سەربەخۆیەش دوو دەسەڵاتە سەرەكیەكەی(تەشریعی و جێبەجێكردن) كۆمەڵگەی دێمۆكراسی كاری لەسەر دەكات ئاوادەبێت. لێرەدا بینینی ڕەوشی ئاوارتە وەك ئامرازێكی دەسەڵات هزرێكی یاسایی لە پشتەوەیە، ئەو هزرەش یاساناسان و مافناسان بناغەی بۆ دادەنێن، هەروەك ئەوەی شمیت پێشتر بۆ رژێمی نازی كردووە. بەم جۆرە، بێ یاسای جەوهەری ڕەوشی ئاوارتە دەسازێنێت. بۆیە لە دیدی تێۆرییەوە هزری سیاسی بنجامین لەتەك شمیت، كە كاربەدەستی سیاسی و یاسازانی دەسەڵاتی نازی بووە، یەكناگرنەوە، ئەمەش لەسەر ئەو بنەمایەی كە شمیت وایتێدەگات كاتێك ڕەوشی ئاوارتە دێتەئاراوە دەسەڵاتی سەروەری لە وڵاتدا بەدەست تاكە كەسێكەوە دەبێت و هەر ئەو كەسەش بۆی هەیە دۆخی وڵات دیاریبكات، یاساش، بەدڵنیاییەوە، پارێزراوە لەڕێگای بێ یاساییەوە. بێمافی تاكەكان سەرچاوەی كێشەكانە لای ئاگامبێن و ڕەوشی ئاوارتەش ئەو بێ مافییە بەرجەستدەكات. بێ مافەكان خاوەنی ژیانێكی رووتن bare life/ la nuda vita. بەواتایەكیتر ڕەوشی ئاوارتە ڕەوشی هەڵوەشانەوەی ماف دێنێتەپێشەوە. كۆرۆنا كە وایكرد بخزێینە ناو ماڵ و ژوورەكانمانەوە ئاماژە بوو لەسەر سەرلەنوێ سازاندنەوەی بێ مافی لە رۆژئاوا. ئەمە یەكەم جاری نییە لەناو سێستەمی سیاسی رۆژئاوا بێمافی بە یاسایی دەكرێت. ئەم زیانە یەك لایەنی نییە. ئاگامبێن لەرێگای تیۆری ڕەوشی ئاوارتەشەوە"رەخنەی كولتووری سیاسی رۆژئاوا دەكات و ئەوەشمان بیردەهێنێتەوە کە رۆژئاوا سەرنجی ئەوە نادات پێوانەكانی لەدەستداوە و ئەمەش، بەپێی تێگەیشتنی ئاگامبێن، وادەكات رۆژئاوا نەكارێت وانەی دێمۆكراسی بە كولتوورەكانی تر بڵێتەوە". ئەمە کە خەمێكی فەلسەفی جوانی ئاگامبێنە لە دووتۆی ئەو نووسینانەش هەوێنیداناوە بە پەتای كۆرۆناوە تایبەتیكردوون.\nهۆمۆساكەر : بەسیاسیكردنی ژیان، بەسیاسیكردنی مەرگ\nهۆمۆساكەر(مرۆڤی پیرۆز Homo sacer )بەشێكی تر لە تێزی بیۆپۆلیتیك لە فەلسەفەی سیاسی ئاگامبێن پێكدێنێت. هۆمۆساكەر بەپێی یاسای رۆمانی كۆن ئامادەبوونێكی كۆمەڵایەتی هەبووە. ئەو مرۆڤەیە تاوانێک دەكات و دەبێت بە هۆمۆساكەر. ئەوەی ئەم مرۆڤە بكوژێت سزانادرێت و كارەكەشی بەتاوان لەقەڵەمنادرێت. هۆمۆساكەر مرۆڤیێكی بێمافە و یاساشی لەپشت نییە و هەر وەك بێمافیش لە كۆمەڵگە ژیان بەسەر دەبات. ئەم كەسە خوێنی حەڵالە و لەسەر كوشتنی كەس سزا نادرێت. لەبەرئەوەی بوونی دەكەوێتە دەرەوەی یاسا هیچ بەرپرسیاریەكی رەوشتی و یاسای ناكەوێتە ئەستۆی بكوژەكەیەوە. ئاگامبێن لەئێستادا ئەم واتایە بۆ هێرشكردنە سەر سیاسەتی هاوچەرخی رۆژئاوایی بەكاردەبات. بەم شێوەیە هۆمۆساكەر لە كۆمەڵكەكانی ئێمە دەكرێت كوردێك بێت لەكاتی ئەنفالەكان بۆ بەعسیەك، موسڵمانێك بێت لەدەمووەختی رووداوەكانی 11/9 بۆ ئەمەریكاییەك، رەشپێستێكی ئەفەریقای ،پێش ماندێلا، بێت بۆ سپیپێستێك، ئێزدیەك بێت بۆ داعشێك، جوولەكەیەك بێت بۆ نازیەك یان فەلەستینییەك بۆ ئیسرائیلییەك، كۆمۆنیستێك بۆ فاشیستێك. ژیانی ئەم كەسە دەچێتە خانەی"ژیانێكی ناچۆنایەتییەوە، ئەم ژیانە ناچۆنایەتییە ئاگامبێن بە" zoe" ناویدەبات و ئەوەش كە ژیانێكی چۆنایەتی دەژیت بە" bios " ناودەبات. ئاگامبێن "لەسەر بناغەی دابەشكردنی ژیان بەسەر ژیانی چۆنایەتی و ژیانی ناچۆنایەتی(ژیانی رووت ، ژیانی سروشتی) دا ئەوەش راڤەدەكات كە ژیان هەمیشە بووە بە بابەت"، ئوبژێكت Object، بووە بەو شتەی پێیدەڵێن سیاسیی political. ئەو شێوە دابەشكردنەی لایسەرەوە ئاماژەی پێكرا، كە لە یۆنانی كۆندا سەبارەت بە ژیان هەبووە، لەئێستادا بەوجۆرە نییە. ئاگامبێن وتەنی، ئێستا "ژیانی مرۆڤ بەسیاسیكراوە ئەمەش وایكردوە جەستە بەسیاسیبكرێت" بۆیە ناشێت جیاوازی لەنێوان ژیانێكی رووت و ژیانێكی چۆنایەتیدا بكرێت. ژیانی چۆنایەتی بوونی نییە خودی جەستەش بەشێكە لەو شتەی دەسەڵات قۆرخیكردوە. لێرە، لەناو ئەم تێۆرییە، دەكرێت باس لە سەروەریی سیاسیش بكرێت، چونكە سەروەریی سیاسی هەوڵێكە بۆ قۆرخكردنی ژیان، بۆ دەستگرتن بەسەر ژیانی خود دا. بۆیە ئاگامبێن لەسەر ریتمی فەلسەفی فوكۆ لە نووسینی "مێژووی سێكسگەرایی" قسە لە بیۆپولیتیك دەكات، لەوەی كە چۆن سیاسەت كەوتۆتە ناو ژیانی سروشتی مرۆڤەوە، مەرگ بەسیاسیكراوە(بەسیاسیكردنی مەرگ The Politicization of death)، جەستە پیرۆزكراوە و لەرێگای ئەوەشەوە ژیان بەسیاسیكراوە(بەسیاسییكردنی ژیان The politicization of life). ئاگامبێن لەو شوێنەی دیدی بیۆپولیتیكی فوكۆ بەكاردەبات، "ژیانی سروشتی مرۆڤ و مەودای مەدەنی گشتی (the polis) بەرباسدەخات و دەیكات بە بناغە بۆ سیاسەت". ئاگامبێن "پێشیوایە ئەرێنت بە بیست سالێك پێش نووسینی "مێژووی سێكسگەرایی" فوكۆ قسەی لە بیۆپۆلیتیك كردووە كەچی فوكۆ لەو پەرتووكەیدا ناگەڕێتەوە سەر ئەرێنت".\nهۆمۆساكەر لە زەینی ئاگامبێن بابەتی سەروەرییش دەگرێتەوە.ئەم سەروەرە دەكرێت پادشایەك یان قەیسەرێك یاخود سەرۆكێك بێت كە یاسای بەدەستەوەیە. ناوبراو جاریوایە لە ناوەوەی یاسایە و جاریواشە لە دەرەوە. لێرەدا قسەی ئاگامبێن لەو دەسەڵاتەیە سەروەریی بەدەستەوەیە و بەو جۆرە بەكاری دەبات كە پێویستیەتی.بەپێی شیكردنەوەكانی ئاگامبێن"سەروەر ئەو كەسەیە بڕیاردەدات كێ ببێت بە هۆمۆساكەر" و كێش لەناوەوە یان دەرەوەی كۆمەڵگە بژیت. هەر ئەم كەسە، سەروەری سیاسی،بڕیاری ئەوەشی بەدەستە"كێ ژیانێكی چۆنایەتی بژیت"، چ مافێك بە ژیان بدرێت و خود لەناو ژیانا چۆن بژیت.واتە، ئەوەی چارەنووسی هۆمۆساكەر دەستنیشاندەكات كەسی سەروەرە، سەروەر یان سیاسییە یان دادوەری شارە یاخودیش سەرۆكی وڵات. ئاگامبێن كە لەسەر رەوتی ئەریستۆ "جیاوازی لەنێوان ژیان و ژیانی باش، ژیانی بەچۆنایەتیكراوی سیاسی bios و ژیانی رووت(سروشتی) zoe دا دەكات" بۆ ئەوە دەچێت "یاسا توانیویەتی دەسەڵات والێبكات دەستنیشانی ژیان بكات".واتە ئەوەی ژیان دیاریدەكات سیاسەتە، بەهۆی ئەم دابەشكردنە ئەریستۆیشەوە قسە لە پەیوەندی نێوان ژیان و سیاسەت دەكات و ژیانیش لە شار، لە شارە رۆژئاواییەكان ژێرپرسیاردەخات. بەسیاسیبونی ژیان کە هەنووکە دەگرێتەوە هەنووکە بەسیاسیکراوە، هەنووکە جیاوازی لەنێوان هاوڕێ و دوژمندا نابینێتەوە، هەنووکە دروستکەری هۆمۆساكەرە، كە دەكرێت بەبێ لێپرسینەوە بكوژرێت یان بكرێتە قووربانی، لەهەر شوێنێک بێت. لە هەنووکەدا هۆمۆساكەر دەشێت تووشبووێکی کۆرۆنا بێت کە لاشەکەی وندەکرێت، کە مەرگی بەسیاسیكراوە، لەناو ژیانێک کە ئەویش بەسیاسیكراوە.\nسەرنج: لەم بەشە زۆر بە كورتی تەلاری هزری ڕەوشی ئاوارتەمان باسكرد كە گرنگی بۆ تێگەیشتن لە تێۆریزەكردنەكانی ئاگامبێن سەبارەت بە پەتای كۆرۆنا هەیە و لە بەشی داهاتووش دێینەسەر گفتوكۆی ناوەرۆكی نووسینە فەلسەفییەكانی ئاگامبێن تایبەت بە كۆرۆناڤایرۆس و شێوازی یەكگرتنەوەی چوارچێوەی هزری بیۆپولیتیك و پەتای كۆرۆناڤایرۆس و ئەو بارە نائاساییەش پەتای ناوبراو سازاندی. كار بۆئەوەش دەكەین بەكورتی ئەوە بخەینەروو كە ڕەوشی نائاسای- دۆخی ناچاری- State of emergency لە ڕەوشی ئاوارتەState of exception ئەویش لە ناچاری نەتەوەیی National Emergency جیاوازە.


بەوێنە.. منداڵە زۆر خۆرەکەی جیهان\nمنداڵێکی تەمەن 4 ساڵان بەناوی لۆهاو بەدەست قەڵەویەوە دەناڵێنێت و هێندەی پیاوێکی کامڵ خواردن دەخوات ڕۆژانە.\nقەڵەوی بۆتە نەخۆشیەکەی باوی سەردەمی ئێستا، لە توێژینەوەیەکی زانستی نوێدا باس لە مەترسییەکانی قەڵەوی دەکەن لە جیهاندا، لە بەیاننامەیەکدا کە لەلایەن ڕێکخراوی جیهانی خۆراکەوە بڵاوکراوەتەوە دەڵێت ساڵی 2016 لە %44ی خەڵک لە جیهاندا بەدەست قەڵەوی و کەم خۆراکییەوە دەناڵێنن، ئەو ڕێژەیەش مەترسیدارە بەرەو زیادبوون دەڕوات.\nبەگوێرەی ئەنجامی توێژینەوەکانیش بەشێکی زۆری ڕێژەی قەڵەویش لەنێو منداڵاندایە لە جیهاندا، لۆهاو کە منداڵێکی ئەندەنوسیە و تەمەنی 4 ساڵە بە گەورەترین و قەڵەوترین منداڵ ناسراوە، بەهۆی زیادبوونی کێشیەوە و خواردنی خۆراکێکی زۆری ڕۆژانە.\nلۆهاو لە تەمەنی سێ ساڵیەوە بەردەوام پێنج ئەوەندەی کێشی ئاسایی مندالێکی تر بووە، کاتێک نان دەخوات سێ قاپ برنج دەخوات، لۆهاو کاتێک لەدایکبووە کێشی 2 کیلۆ بووە وەک هەر منداڵێکی تری ئاسای بووە و لەدوای تەمەنی سێ مانگی بەدواوە بەرەو زیادبوون ڕۆیشتووە.\nلۆهاو بەردەوام لەلایەن دایک و باوکیەوە ئاگاداردەکرێتەوە کە واز لەو خواردنی زۆر و ناتەندروست بهێنێت بەڵام بەردەوامە لەسەر هەمان شێوازی خۆراکی خۆی.\nئه‌م بابه‌ته 10093 جار خوێنراوه‌ته‌وه


نوسینی: ئان بارن (١٩٧٠)\nوەرگێڕانی: هەڵگورد ئەحمەد\nئەم بابەتە هەوڵێکە بۆ پوختەکردنی کۆمەڵێک خاڵی جیاکەرەوە سەبارەت بەو هونەرەی لەماوەی دوو تا سێ ساڵێ ڕابردوو بە هونەری کۆنسێپچوەڵ ناسراوە. سروشتی ئەم هونەرە بەجۆرێکە کە کارە هونەرییە نەریتیەکان وەلا دەنێت و مشتومڕەکان سەبارەت بە هونەر لەجێگایان دادەنێت، ئامانجی ئەم بابەتەش تاوتوێکردنی ئەم خاڵەیە. بۆ ئامادەکردنی بابەتێکی وەها دووچاری گرفت دەبینەوە لە ووڵاتێکدا کە تێیدا "پێشکەوتنە" هونەریەکان لەسەر ئاستی ئیستاتیکای نیگار و پەیکەری مۆدێرن، یاخود فۆرم-خوازەکان (فۆرمالیست) ڕوودەدەن. لەڕێی تەشەنەکردنی ئەم هونەرە ترسنۆکو تیما لێڵانەوە (کە دواتر درێژەی پێ دەدەم) بەلێوردبوونەوە دەگەینە ئەو دەرئەنجامەی، لەناو کۆمەڵگای-هونەردا کەم دان نراوە بەوەی "زمان'ی وێنەو پەیکەر (هەڵبەت ئەوانەی ڕەچاوی ئیستاتیکایان تێدا کراوە وەک هونەر) کەوتوونەتە بەر پرسیاری ڕەخنەیی زۆرێک لە هونەرەکانی ئەمڕۆ (بۆ نموونە: ئەو هونەرانەی پەیوەندیان بە کۆنسێپچوەڵەوە هەیە). هەر بۆیە دەبێت لەڕێی ئاماژەدان بە هەندێک چالاکی هونەری ئەمڕۆوە دەستپێبکەم.\nبەپێچەوانەی ئەوەی گۆڤارە پیشەییەکان دەخەنەڕوو، پرسی هەرەگەورە و سەرەکی هونەری فۆرمالیستی بریتیە لە پرسی ئیستاتیکا، کەتێیدا ڕۆڵی سەرەکی کاری هونەری ڕەهەندە ئیستاتیکیەکەیەتی. لەماوەی دەساڵی ڕابردوودا، کاتێک هونەری هونەرمەندان جەد و مۆریس و فلایڤن و لیویت و ئەندریە و هونەرمەندانی تر دەرکەوتن1، ئەو مۆفۆلۆژیایەی ئاڵێنرابووە زمانی وێنەکێشان، کوێرکرایەوە لەپێناو بونیادنانی بنا‌غەیەک بۆ ناساندنی هونەرێکی نوێی تێما سەرنتەری. هەروەک دۆناڵد جەد لەساڵی ١٩٦٣ ئاماژەی پێداوە، "وێنەکێشان دەبێت بەئەندازەی هەر جۆرە هونەرێکی تر تۆکمە بێت، نابێت پێداگری لەسەر شوناسێکی دیاریکراو بکات، نابێت هۆی بونی لەپێناوی بوون و مانەوەی خۆیدا بێت. ئەگەر وابێت، وەک وێنەی سەر دیوار و هەڵکۆڵدراوەکان کوێر دەبێتەوەو کۆتایی پێ دێت." بەدەربڕینێکی تر، بۆ ئەوەی وێنەکێشان پێگەی هەبێت، کێشەکانی دەبێت کێشەی هونەر بێت. بەڵام نە وێنەکێشان و نە پەیکەرسازی هاوتای هونەر نین، (واتە ناتوانن نوێنەرایەتی هونەر بکەن)، سەرباری ئەوەش دەکرێت لەناو کایەی هونەردا جێگایان بێتەوە. کاتێک ڕواڵەتی نیگارکێشان بە هونەر بزانین، ئەوا هەڵەمان لە شوناسی کۆمەڵێک شتدا کردووە بە هونەر خۆشییەوە کە (بێگومان ڕواڵەتی نین). پەسەندکردنی بنەمایەکی وەها بۆ هونەری کەسێک؛ پێویستی بە پەنابردنە بەر تێمایەکی خەمڵێنراو هەیە سەبارەت بەوەی هونەر دەتوانێت چۆن بێت وە چۆن دەرکەوێت.\nڕۆڵی کاریگەر لە مانەوەو درێژەکێشانی ئەرکی هونەری فۆرمالیستی، پابەندە لەسەر ئەوەی فۆرمالیستخواز "ئەزموونە هونەرییەکەی" بخاتە ڕوو، هەروەها ڕەخنەگریش "ئایدیای ئەزمونەکە" ڕاڤە بکات. پێدەچێت ئەو هونەرمەندانە بەرپرسیارێتی ئایدیاکانیان لەئەستۆ نەگرن و بەجێی بێڵن بۆ ڕەخنەگران تا ڕاڤەی ئەو ئەزموونانەیان بۆ بکەن کەلەڕێی هونەرەکەوە دابینیانکردووە. زیاتر لەوەش، تەواوی پلەبەندی و ڕیزکردنی ڕۆڵەکان لەڕێی؛ بۆ نموونە، گەلەریەکان، و هەڵسوڕێنەری مۆزەخانەکان، و ڕەخنەگرەکان هتد. ڕێکدەخرێن، ئەمانەش نایانەوێت هونەر شوناسە نەریتیەکەی لەدەست بدات، پشتیان بە هەوڵەکانیان بەستووە لە بەدامەزراوەکردنی ئەزموون-وەک-هونەر، ئیستاتیکا-وەک-هونەر، وە تەنانەت وەگەڕخستنی پارە-وەک-هونەر. هەربەو شێوەیە، هونەر ڕۆڵ دەگێڕێت لەڕێی "ئەزمونە" بەکلتورکراو ڕێکخراوەکانەوە، هاوشان ئەم هەوڵە لەڕێی کۆنسێپتێکی گریمانەکراوی هونەرەوە بەڕێوە دەچێت. ئەو کۆنسێپتەی کار لەسەر چۆنێتیبوونی هونەر دەکات. ئەمە ڕێک ئەو هەوڵە ڕێکخراوەیە کە "هونەری کۆنسێپچوەڵ"ی ڕادیکاڵی گرتویەتیە بەر بۆ هەرەس پێهێنانی.\nلەماوەی سەدەی بیستدا، هەموو داهێنراوەکانی بواری هونەر لە خانەی کۆنسێپچوەڵ تێپەڕێ نەکردووە؛ هەڵەیە ئەگەر ئەرکی هونەر بەو گۆڕانکارییە بزانی کەلە هونەری کەنار-تیژەوە ڕۆیشت بۆ هونەری کەنار-نەرم، ئەمە تێڕوانینێکی تەلیسکۆبانەیە بۆ زمانی هونەری تاقە هونەرمەندێک کەتەنها هەندێک شتی ناو نیگارکێشی ڕێکخستوەتەوەوە بەس. لە سەردەمی هونەری کۆبیزم و چوارگۆشە ڕەشەکەی هونەرمەند مالیڤێچەوە بۆ تابلۆ تارمایی-ئامێزەکانی ڕاینهارد، خواستێکی بەهێز هەبووە بۆ هونەری ئەبستراکت؛ هەرواش مایەوە تا هونەرمەندەکان ویستیان هونەرەکەیان داماڵن لە "جیهانی گۆشت و ئێسک" و پاکیکەنەوە لەهەر شتێک بناسرێتەوە. هەرشتێک لەناو پانتایی و بواری هونەردا ڕاستەوخۆ بەهونەر نەزانرایە، وردەوردە لادەبرا. هونەری کۆنسێپچوەڵ دەکرێت هەڵهێنجراوی ئەو نەریتە بێت؛ هەر بە سڕینەوەی جێکەوتە مۆرفۆلۆژییەکانی بواری هونەرەوە نەوەستا، بەڵکو بەجارێ هونەری دابڕی لە فۆرمی خستنەپێڕو.\nکاریگەری هونەری مینیمیلیزم2 بەسەر بیرکردنەوەی هەندێک هونەرمەندی کۆنسێپچوەڵەوە بریتیبوو لە ئاگابوون لەوەی کە ئۆبجێکتی هونەری خۆی بەتەنها مانایەک نابەخشێت. یەکێک لە کارەکانی هونەرمەند ئەندریە لەگەلەری دووان (Dwan)، دەبێتە کارێکی هونەری، بەڵام ئەگەر لە لاڕێیەکدا دانرا، مەرج نیە بە هونەر دابنرێت: بۆ نموونە، لەم بارەدا ئەم ئۆبجێکتە تایبەتمەندی ناسینەوەی هونەریی کەم دەبێت، کەواتە بۆئەوەی وەک هونەر بناسرێتەوە، پشتبەست دەبێت بەو نێوەندەی ئوبجێکتەکەی تێدا دانراوە3. نێوەندێک لەو شێوەیە "پاڵپشتی زمانەوانییە" کۆمەڵگەی-هونەر دابینی کردووە بۆ کارە هونەریەکان؛ لەڕێی پاڵپشتێکی لەم شێوازە ئێمە کاری هونەری وەک هونەر دەناسینەوە. بەدەربڕێنێکی تر، "ئەوەی هەڵبژێردراوە بەتەواوی پشتبەستە بەوەی چۆن یەکێک لەگەڵ هەڵبژێردراوی یەکێکی کەدا مامەڵە دەکات." هونەری کۆنسێپچوەڵ، هونەری لە شێوازی دەربڕین لەڕێی زمانی هونەرییەوە ترازاند بۆ لێکۆڵینەوە لە خودی زمانەکە4؛ ئایدیای هونەری لەپشتی مامەڵە سنوردارەکان لەگەڵ ئۆبجێکتەکان بەرفراوان کرد، وە بەدرێژەدان بەمەش دەستبەرداری بایەخی ئیستاتیکی هەموو فۆرمەکان بوو.\nبۆ درێژەدان و گشتگیرکردنی باسەکەمان، ئەتوانین ئاماژە بەو هونەرە مینیمیلیزمە بدەین کەدواتر دەرکەوت، بژاردەی هونەرمەندەکان یان "بەکۆنسێپچوەڵکردنی هونەربوو" واتە وەلانانی ئۆبجێکتەکان، وە یا "بەبینگەکردنی هونەر" و گەڕانەوە بۆ هونەری ئەبستراکت ئێکسپرۆشیونیزم بوو هتد.،. (ئاڕاستەی دووەم لەناو پەیکەرەبەندی هونەری نەریتی ڤیژوەڵدا جوان مامەڵەی لەگەڵدا کرابوو، کەوابوو باش پاڵپشتی لێ کرابوو؛ لەڕاستیدا، لەشاری نیو ۆرک لەگەلەرییە نوێکانی وەک ویتنی ئانیەڵ هتد... زیاد لەپێویست پەرەیان پێ دەدا، بەڕادەیەک ئیدی بێ تام بووبوو.\nلەمڕۆماندا، زۆرێک لە ئەرکە نەریتی و باوەکانی هونەر، وەک دابینکردنی چێژ و لەزەتی بینگەیی، و ڕازاندنەوە، لەلایەن جیهانی مۆدێرنەوە جێیان پڕکراونەتەوە. ئەگەر ئەم جیهانە، دیمەنە ئیستاتیکیەکانمان بۆ دابیندەکات وەک بینای ئیمپایە ستەیت یان وێنە تەلەفیزیۆنیە گۆستراوەکانی مەریخ، ئایا لەم بارەدا هیچ پێویستیمان بە جۆرە فۆرمێکی هونەری سنوردار هەیە؟ کاتێک هونەر داماڵرا لەو فۆرمەی هونەرەکەی پێ خراوەتە ڕوو، وە بوو بە ئایدیایەکی پەتی هونەرمەندەکە، ئایا لەم بارەیدا لەتوانایدایە، وەک زانست و فەلسەفە، پێگەی هەبێت و سەرقاڵی دۆزەکانی خۆی بێت.\nکاتێک وادانرا هونەر لە ناو ئۆبجێکتەکەدا نیە، بەڵکو لەناو کۆنسێپتە هونەرییە تەواوکراوەکەی هونەرمەندایە، ئایا دەکرێت ڕەهەندەکانی تری هونەرەکە کوێربکرێتەوە و سەراپا هونەر بمێنێتەوە. (. . .)\n1 ئەم بەشە لەسەر ئەو جموجوڵە هونەریانە بنیادنراون کەلە ماوەی چەند ساڵی ڕابردوو لەڕووی کۆنسێپچوەڵەوە پەیوەندیان بە باسەکامانەوە هەیە. هونەرمەندە "بەناوبانگە" فۆرمەلیستیەکانی وەک (نۆلاند، ستێلا، کارۆ، هتد.) کەمێک لەم باسەو گلاون، لەڕاستیدا هیچ هونەرمەندێکی نیگارکێشی فۆرمالیستی تێوەگلاو بە کۆنسێپچوەڵ لەماوەی دەساڵی ڕابردودا دەرنەکەوتوون، ڕەنگە لەسەردەمی نیگارەکانی ساڵی ١٩٥٩ی ستێلاوە.\n2 هونەری مینیمەڵ زۆر کەم کاردانەوەی گرنگی هەبوو، وە ڕەنگە هەر ئەمەش بووبێت کەوادەردەکەوت لە ئوستورالیا جێگەی نەگرت. هونەرمەندانی کۆنسێپچوەڵ بەشی پێویست هونەرەکەیان گلابووە ناوەڕۆکی هونەری کۆنسێپچوەڵی تا بنوسن لەسەری؛ پێویستیان بە ڕەخنەگرەکان نەبوو تا لەجێی ئەمان بنوسن.\n3 ووتە ئێجگار باو و بڵاوەکەی گرینبێرگ کە دەڵێت "هونەر بەتەواوەتی پەیوەندی بە ئەزموونەوە هەیە" جێی ڕقی هونەری کۆنسێپچوەڵە، وە هەوڵێکە بۆ بینینی تەنی-هونەری وەک قەوارەیەکی ئەزموونی، لەدەرەوەی ناوچەی هۆشەکی هونەرمەند وە لەم ناوچەیەشدا (گریمانەی) خۆراکی باش و شاخ و چیاو هەورەبروسکەش دەکرێت!\n4 بەکارهێنانی ووشەکان خۆی لە خۆیدا گرنگی نیە. ئەوەی گرنگە ئەو زانیارییە هونەرییە کەلەناو ووشەکاندا هەڵگیراون. نیشاندانی نوسراوی هونەری "وەک هونەر" ئەوە ناگەیەنێت کە ووشەکان لەڕوانگەی ئیستاتیکیەوە مانادارن.


15:07 - 4 پووشپەڕ 2719\nئاژانسی کوردپا: سپای پاسداران چەکوچۆڵی قورسی لە شاری نەغەدە بۆ شاری شنۆ گواستەوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی دووشەممە، ٣ی پووشپەڕ، چەکوچۆڵی قورس لە لایەن هێزەکانی سپای پاسدارانەوە لە شاری نەغەدە بۆ شاری شنۆ ڕاگوێزرا.\nبە وتەی سەرچاوەیەکی ئاگادار، لە کاتی گواستنەوەی چەکوچۆڵی قورس بۆ شاری شنۆ، فڕۆکەیەکی بێفڕۆکەوانی سپای پاسداران بە سەر ئاسمانی شاری شنۆ و ناوچە سنوورییەکانی ئەو شارەدا، سووڕاوەتەوە.\nلەم پەیوەندییەدا، \_"ئیسماعیل خەلیلزادە\_"، جێگری عەمەلیاتی قەراگای حەمزە، ڕۆژی دووشەممە، ٣ی پووشپەڕ، لە وتووێژێکدا لەگەڵ ڕاگەیاندنەکانی سەر بە سپای پاسداران، وێرای هەڕەشەکردن لە حیزبە کوردییەکانی ئۆپۆزسیۆنی حکوومەتی ئێران ڕایگەیاند: \_"ئەگەر هێزە دژبەرەکانی شۆڕش لە خاڵە سنوورییەکانی ئێمە کە هێڵی سووری قەرارگای حەمزە و سپای پاسدارانە، بیانهەوێت بۆ نائەمنکردنی ئێران بێنە نێو خاکەوە، لەگەڵ دژکردەوەی توندی هێزەکانی قەراگای حەمزە بەرەوڕوو دەبنەوە\_".\nلەم پەیوەندییەدا، ڕۆژی پێنجشەممە، ٣٠ی جۆزەردان، سپای پاسداران جارێکی دیکە چەکوچۆڵی قورسی لە سنووری شاری پیرانشاردا جێگیر کرد.


ئاژانسی ده نگو باسی کوردستان: خىانه تيكى ترى نىشتىمانى. به سپؤنسه رى. بنه ماله ى بارزانى. خه رىكه دامينى نىشتىمانه كه مان ده گريت. سىگنالى ئه و ناپاكىه ش له ئوردوگانى زؤله ئىخوان وه ده دريته مسعود. تا مسعود له و سه روو ٧دى هه لبژاردنه ى توركىا دا. بتوانيت ده موو چاوى پ.ك.ك. ناشىرن بكات راپيچى شه رىكى براكوژىان بكات له گه ل دىموكرات. دىموكراتى ساوىلكه و خؤش باوه ر. له گه ل. پ.ك.ك. كه له ره ق. هه ست به وه ناكه ن. گه ر به ر هه مىى ئه و نا پاكىان. تنها توركوو جمهورى ئىسلامىو. بنه ماله ى بارزانى. تىا سودمه ند ده بن.\nله لایه‌ن ئاژانسی ده نگو باسی کوردستان ajansknews kl. ۳/۰۴/۱۳۹۴ ۰۵:۱۸:۰۰ قبل‌ازظهر


وه‌زیری ده‌ره‌وه‌ی ئه‌مریكا لەگەڵ بەرپرسانی هەرێم کۆبوویەوە\nبه‌یانی ئه‌مرۆ وه‌زیری ده‌ره‌وه‌ی ئه‌مریكا به سه‌ردانێك گه‌یشته به‌غدا و له‌گه‌ڵ به‌رپرسانی هه‌ر سێ سه‌رۆكایه‌تییه‌كه‌ی عێراق به‌جیا كۆبوه‌وه دواتر سه‌ردانی هه‌رێمی كوردستانی كرد له گه‌ڵ به‌رپرسانی هه‌رێم كۆبوویه‌وه.\nمایك پۆمپیۆ سه‌ره‌تا له‌گه‌ڵ محه‌مه‌د حه‌لبوسی سه‌رۆكی ئه‌نجومه‌نی نوێنه‌ران كۆبوویه‌وه و دواتر له‌گه‌ڵ به‌رهه‌م ساڵح سه‌رۆك كۆمار دیداری ئه‌نجامدا و پاشان له‌گه‌ڵ عادل عه‌بدولمه‌هدی سه‌رۆك وه‌زیران كۆبوویه‌وه.\nله‌به‌یاننامه‌ی سه‌رۆكایه‌تی كۆماری عێراق له باره‌ی كۆبوونه‌وه‌ی پۆمپیۆ و به‌رهه‌م ساڵح هاتووه دۆخی عێراق و رۆژهه‌ڵاتی ناوه‌ڕاستیان تاوتوێ كردووه.\nهه‌روه‌ها له‌كۆبونه‌وه‌كه‌دا وه‌زیری ده‌ره‌وه‌ی ئه‌مریكا و سه‌رۆككۆمار پێشهاته سیاسی و ئه‌منییه‌كانی عێراق و ناوچه‌كه و په‌یوه‌ندی نێوان هه‌ردوولایان تاوتوێ كردووه.\nپۆمپیۆ سوربوونی وڵاته‌كه‌ی بۆ هێشتنه‌وه و به‌هێزكردنی په‌یوه‌ندییه‌كی تایبه‌ت له‌گه‌ڵ عێراق له هه‌موو ئاسته‌كاندا دووپاتكرده‌وه‌و هه‌ڵوێستی نه‌گۆڕی وڵاته‌كه‌شی بۆ به‌گژاچونه‌وه‌ی داعش و مه‌ترسی تیرۆرستان به گشتی له عێراق و ته‌واوی ناوچه‌كه دووپاتكرده‌وه.\nدوای به‌غدا پۆمپیۆ گه‌یشته هه‌ولێر له گه‌ڵ مه‌سعود بارزانی سه‌رۆكی پارتی و نێچیرڤان بارزانی سه‌رۆكی حكومه‌ت و مه‌سرور بارزانی سه‌رۆكی ئه‌نجومه‌نی ئاسایشی هه‌رێم كۆبوویه‌وه.\nئه‌نجومه‌نی وه‌زیرانی هه‌رێم له باره‌ی كۆبوونه‌وه‌كه‌وه رایگه‌یاندووه كۆبوونه‌وه‌كه به‌رهه‌مدار بووه.\nئه‌م سه‌ردانه‌ی پۆمپیۆ بۆ به‌غدا و هه‌رێم له چوارچێوه‌ی ئه‌و گه‌شته‌ی دایه كه رۆژی سێشه‌ممه بۆ ژماره‌یه‌ك له وڵاتانی ناوچه‌ی ڕۆژهه‌ڵاتی ناوه‌ڕاست ده‌ستپێكردووه‌و بڕیار وایه گه‌شته‌كه‌ی هه‌شت ڕۆژ بخایه‌نێت.


کوردیپێدیا - 21-08-2020\n📅 21-08-2020 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nنەوزاد رەشید رەسوڵ بە تەقەی هێزەکانی تورک لە سیدەکان برینداربوو\n- سەڵاحەدین دەمیرتاشسەڵاحەدین دەمیرتاش، هاوسەرۆکی پێشووتری هەدەپەهەدەپە داوا لە ئۆپۆزسیۆنی تورکیا دەکات: رێککەوتنی دیموکراسی پێکبهێنن.\n- کچێکی تەمەن 19 ساڵ بە ناوی شیوا خۆڕەمی خەڵکی گوندی سماقلووی ناوچەی سەرشیوی سەقزسەقز، کۆتایی بە ژیانی خۆی هێنا. دەوترێت ئەو کچە لاوە بەهۆی کێشەی بنەماڵەییەوە کۆتایی بە ژیانی خۆی هێناوە. ئەمە سێیەمین خۆکوژیی هاووڵاتییانی سەقزییە کە لە ماوەی کەمتر لە یەک حەوتوودا لەو شارەدا روویداوە.\n- سوپای تورکیا تەقەیان لە گەنجێکی دانیشتووی گوندی شاپانی سەر بە شارەدێی سیدەکانسیدەکان کرد و برینداریان کرد. فارس حەمەدەمین، موختاری گوندی شاپان رایگەیاند: 200 مەترێک لە دووری گوندەکەمان، سوپای تورکیا تەقەیان لە گەنجێکی گوندەکە بە ناوی نەوزاد رەشید رەسوڵ، تەمەن 33 ساڵ کردووە.(بڕوانە فایلی پەیوەندیدار)\n- بەپێی میدیاکانی نزیک لە پەکەکە، پێشنیوەڕۆی ئەمڕۆ ئۆتۆمبێلێکی سەربازی سوپای تورکیا لە دەڤەری برادۆستبرادۆست تەقێنرایەوە و لە ئاکامدا 10 سەربازی ئەو سوپایە کوژران.\n- لە دوو رۆژی رابردوودا سوپای تورکیا لە ناوچەکانی شارۆچکەی باتیفاباتیفا هێرشی زەوینییان دەستپێکردووە و چوونەتە گوندی بانکی بنی و بە گوتەی بەڕێوەبەری شارەدێی باتیفا بەرەبەیانی ئەمڕۆ سێ خانووی هاونیشتمانییانی سڤیلیان تەقاندووەتەوە.\n- ئەدهەم بارزانیئەدهەم بارزانی ئەندامی کۆمیتەی ناوەندیی پارتی لە دژی هێرشە داگیرکەرییەکانی دەوڵەتی تورک وەستایەوە و هێرشەکانی ئیدانە کرد.\n- وەزارەتی تەندروستی ئاماری 24 کاژێری رابردووی بڵاوکردەوە و رایدەگەیێنێت، 535 تووشبووی نوێ لە چوار پارێزگاکەی هەرێمی کوردستان دەستنیشانکراون و 26 کەسیش گیانیان لەدەستداوە کە زۆرترینیان لە هەولێرهەولێرن.(بڕوانە فایلی پەیوەندیدار)\n- لە سنووری پارێزگای دهۆکدهۆک، رۆژ بە رۆژ رێژەی مردن بە کۆرۆنا زیاتر دەبێت، هۆکارەکەشی بۆ ئەوە دەگەڕێتەوە کە بەشێک لە تووشبووانی کۆرۆنا، درەنگ سەردانی پزیشک دەکەن، و کاتێکیش سەردان دەکەن، کار لە کار ترازاوە و مەترسی لەسەر ژیانیان دروست بووە.\n- رێکخەری راسپاردە نێودەوڵەتییەکانی حکومەتی هەرێمی کوردستان لە بەیاننامەیەکدا، رایگەیاند، هەریەک لە لایەنگرانی پەکەکە و نەوەی نوێنەوەی نوێ ئارستەی خۆپیشاندانی زاخۆزاخۆیان گۆڕی بۆ درووستکردنی ئاژاوە.\n- لەسەر رێگای سلێمانیسلێمانی-دوکاندوکان دوو پاس پێکیانداداو لەئاکامدا 18 کەس برینداربون کە برینی هەندێکیان سەختە.(بڕوانە فایلی پەیوەندیدار)\n- ئەحمەد بامەڕنیئەحمەد بامەڕنی، باڵیۆزی پێشووی عێراق لە رۆمای پایتەخەتی ئیتاڵیا، بەهۆی ڤایرۆسی کۆرۆنا کۆچی دوایی کرد.\n- بەڕێوەبەرایەتیی خۆسەر لە رۆژئاوای کوردستان راگەیێندراوێکی بڵاوکردەوە و رایگەیاند، بۆ پاراستنی هاوونیشتمانییان لە تووشبوون بە ڤایرۆسی کۆرۆنا دەستپێکی ساڵی نوێی خوێندنی 2021/2020 بۆ 2020/10/01 دوادەخرێت.\n- مەزڵوم عەبدیمەزڵوم عەبدی، فەرماندەی گشتیی هێزەکانی سوریای دیموکرات -هەسەدەهەسەدە- ئاماژە بەپێشێلکردنی رێککەوتننامەکانی ئاگربەست دەکات لەلایەن تورکیاوه و داوا لەلایەنە پەیوەندیدارەکان دەکات سنورێک بۆ پێشێلکارییەکان دابنێن.\n- یایر نەتەنیاهوو، کوڕی سەرۆکوەزیرانی ئیسرائیل لە هەژماری تایبەتی خۆی لە تۆڕی کۆمەڵایەتیی تویتەر داوای کردووە، ئاڵای کوردستان بۆ ئیمۆجی زیادبکرێت.\n- وەزارەتی بەرگریی تورکیا خستنەخوارەوەی دوو درۆنی پەکەکەپەکەکەی لە باشووری کوردستان راگەیاند.\n- رووسیا داوای لە ئەنجوومەنی ئاسایشی نێودەوڵەتی کرد کۆبوونەوەیەکی تایبەت بە ئێران بکات.\n- یەکەمین دانیشتنی دادگا تایبەت بەکەیسی سکاڵای کۆمپانیای (داینا ستی) لەسەر ئاشتی هەورامیئاشتی هەورامی، وەزیری پێشووی سامانە سروشتییەکان لەدادگای (هایپترەیشن) لەلەندەن بەڕێوەچوو، یەکێک لەبەشداربووانی دادگا کەش دەڵێت: ئەگەر حکومەتی هەرێم کەیسەکە بدۆڕێنێت دەکەوێتە ژێر قەرزێکی زۆرەوە.\n#سەڵاحەدین دەمیرتاش | #هەدەپە | #سەقز | #سیدەکان | #برادۆست | #باتیفا | #ئەدهەم بارزانی | #هەولێر | #دهۆک | #نەوەی نوێ | #زاخۆ | #سلێمانی | #دوکان | #ئەحمەد بامەڕنی | #مەزڵوم عەبدی | #هەسەدە | #پەکەکە | #ئاشتی هەورامی |\n 📡 ماڵپەڕ | 🏳 کوردیی ناوەڕاست | ماڵپەری رووداو - 21-08-2020\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 21-08-2020\n 📡 ماڵپەڕ | 🏳 کوردیی ناوەڕاست | ماڵپەری ئاوێنە - 21-08-2020\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 21-08-2020\n 📡 ماڵپەڕ | 🏳 کوردیی ناوەڕاست | ماڵپەری کوردپا - 22-08-2020\n1. 👁 کۆنسوڵی تورکیا لە هەولێر: رۆژانە 1400 ئۆتۆمبێلی بارهەڵگر لە تورکیاوە دێنە عێراق\n1. 👁 سەرۆکایەتی یەکێتی بەبۆنەی کۆچی دوایی پێشمەرگەی دێرینی یەکێتی باڵیۆز ئەحمەد بامەڕنی پرسەنامەیەکی ئاڕاستەی خانەوادەکەی کرد\n2. 👁 قوباد تاڵەبانی جێگری سەرۆکی حکومەتی هەرێمی کوردستان پرسەنامەیەکی ئاڕاستەی خانەوادە و کەسوکاری د.ئەحمەد بامەڕنی کرد\n3. 👁 لە حەفتانین و خواکورک لەدژی داگیرکەران چالاکی ئەنجامدرا 21-08-2020\n4. 👁 لەبەرامبەر هێرشکردنە سەر خۆپیشاندەرانی زاخۆ، نامەیەک ئاراستەی نەتەوە یەکگرتووەکان دەکرێت\n5. 👁 هاتووچۆی نێوان هەولێر و پارێزگاکانی دیکەی هەرێمی کوردستان و عێراق ئاسایی کرایەوە\n6. 👁 کۆسرەت ڕەسوڵ عەلی بۆ کۆچی دوایی باڵیۆز ئەحمەد بامەڕنی پرسەنامەیەکی ئاڕاستەی خانەوادە و کەسوکارەکەی کرد\n7. 👁 کەژار: سیستەمی جمهووری ئیسلامی ئیران ئەهرۆمی زەخت و گوشارە لە سەر گەلانی ئازادیخواز\n1. 👁 ئەحمەد بامەڕنی\n👌 ئەم بابەتە لەلایەن: (بەناز جۆڵا)ەوە لە: Aug 21 2020 11:29AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 22 2020 10:50AM باشترکراوە\n📷 فایلی وێنە 1.0.2 79 KB Aug 21 2020 1:18PM هاوڕێ باخەوان\n📷 فایلی وێنە 1.0.1 85 KB Aug 21 2020 11:38AM هاوڕێ باخەوان